cyanic-selkie/wikianc huggingface dataset:
ബംഗ്ലാദേശ് ദേശീയ ക്രിക്കറ്റ് ടീം
2001
2001 ൽ ബംഗ്ലാദേശ് എട്ട് ടെസ്റ്റ് മത്സരങ്ങൾ കളിച്ചു. ഏപ്രിലിൽ അവർ സിംബാബ്‌വേയിലേക്ക് പര്യടനം നടത്തി. അവിടെ കളിച്ച രണ്ട് മത്സരവും അവർ പരാജയപ്പെട്ടു. സിംബാബ്‌വേക്കെതിരായി നടക്കുന്ന രണ്ട് മത്സരങ്ങളുടെ പരമ്പരക്കായി നാട്ടിലേക്ക് തിരിക്കുന്നതിന് മുമ്പായി പാകിസ്താനോടും ശ്രീലങ്കയോടും ഓരോ ടെസ്റ്റ് മത്സരങ്ങൾ കളിച്ചു. ആ രണ്ട് മത്സരത്തിലും അവർ ഇന്നിംഗ്സ് പരാജയം നേടി. സിംബാബ്‌വേക്കെതിരായുള്ള ധാക്കയിലെ ആദ്യ ടെസ്റ്റിൽ അവർ സമനില കൊണ്ട് രക്ഷപ്പെട്ടു. ആ മത്സരത്തിലെ അവസാന രണ്ട് ദിവസങ്ങിളിലെ കളി മുഴുവനായും മഴ തടസ്സപ്പെടുത്തി. കളി നിർത്തുമ്പോൾ രണ്ടാം ഇന്നിംഗ്സിൽ ബംഗ്ലാദേശ് 7 വിക്കറ്റുകൾ ബാക്കി നിൽക്കെ 213 റണ്ണുകൾക്ക് പിന്നിലായിരുന്നു. ഏഴ് ടെസ്റ്റുകൾക്ക് ശേഷമാണ് ബംഗ്ലാദേശ് ആദ്യമായി പരാജയം ഒഴിവാക്കിയത്. എന്നാൽ രണ്ടാം ടെസ്റ്റ്, സിംബാബ്‌വേ 8 വിക്കറ്റുകൾക്ക് സ്വന്തമാക്കി. അതോടെ പരമ്പരയും സിംബാബ്‌വേ നേടി. അതിനു ശേഷം അവർ ആദ്യമായി ന്യൂസിലൻഡിലേക്ക് പര്യടനം നടത്തി. ആ പരമ്പരയിലുണ്ടായിരുന്ന രണ്ട് മത്സരങ്ങളിലും അവർ പരാജിതരായി.
2002
2002 ൽ രണ്ട് മത്സരങ്ങൾ വീതമുള്ള നാല് പരമ്പരകൾ ബംഗ്ലാദേശ് കളിച്ചു. പാകിസ്താൻ, ശ്രീലങ്ക, ദക്ഷിണാഫ്രിക്ക, വെസ്റ്റ് ഇൻഡീസ് എന്നിവർക്കെതിരെയായിരുന്നു ആ പരമ്പരകൾ. എട്ട് മത്സരങ്ങളും അവർ പരാജയപ്പെട്ടു. അതിലെ ആറ് മത്സരങ്ങളും അവർ ഇന്നിംഗ്സിനാണ് പരാജയപ്പെട്ടത്.
2003
സെപ്റ്റംബറിൽ അവർ ആദ്യ ടെസ്റ്റ് വിജയത്തിന്റെ വളരെ അടുക്കലെത്തി. എന്നാൽ പാകിസ്താനെതിരായുള്ള ആ മത്സരത്തിൽ അവർ ഒരു വിക്കറ്റിന് പരാജയപ്പെട്ടു. ആ മത്സരത്തിൽ അലോക് കപാലി പാകിസ്താനി ബാറ്റ്സ്മാന്മാർക്കെതിരെ ഹാട്രിക് നേടി.
2004
ഡിസംബറിൽ അവരുടെ 100 ആമത് ഏകദിന മത്സരത്തിൽ അവർ ഇന്ത്യക്കെതിരെ വിജയം നേടി. ടെസ്റ്റ് പദവിയുള്ള ഒരു ടീമിനെതിരായുള്ള അവരുടെ മൂന്നാമത് ജയമായിരുന്നു അത്.
പുറത്തേക്കുള്ള കണ്ണികൾ
വർഗ്ഗം:ദേശീയ ക്രിക്കറ്റ് ടീമുകൾ
അഭയ് അഷ്തേകർ
ഒരു ഇന്ത്യൻ സൈദ്ധാന്തിക ഭൗതികശാസ്ത്രജ്ഞനാണ് അഭയ് വസന്ത് അഷ്ട്ടേക്കർ (ജനനം: 1949 ജൂലൈ 5). പെൻസിൽവാനിയ സ്റ്റേറ്റ് യൂണിവേഴ്സിറ്റിയിൽ ഇൻസ്റ്റിറ്റ്യൂട്ട് ഫോർ ഗ്രേസിറ്റേഷണൽ ഫിസിക്സ് ആൻഡ് ജിയോമെട്രി ഡയറക്ടർ ഇബേരലി പ്രൊഫസറാണ്. അഷ്ടകാർ വ്യവഹാരത്തിന്റെ സ്രഷ്ടാവ് എന്ന നിലയിലും, ലൂപ്പ് ക്വാണ്ടം ഗ്രാവിറ്റി, അതിന്റെ ഉപവിധി ലൂപ്പ് ക്വാണ്ടം കോസ്മോളജി എന്നിവയുടെ സ്ഥാപകരിൽ ഒരാളാണ് അദ്ദേഹം. ലൂപ് ക്വാണ്ടം ഗുരുത്വത്തിന്റെ അനേകം വിവരണങ്ങൾ അദ്ദേഹം രചിച്ചിട്ടുണ്ട്. 1999 ൽ, അഷ്ട്ടകറും അദ്ദേഹത്തിന്റെ സഹപ്രവർത്തകരും തമോദ്വാരത്തിനു വേണ്ട എൻട്രോപ്പി കണക്കാക്കാൻ കഴിഞ്ഞു. ഹോക്കിങ്ങ് 1974 ലെ ഒരു ഐതിഹ്യം പ്രവചിച്ചു. ഓക്ഫോർഡ് ഗണിതശാസ്ത്ര ഭൗതിക ശാസ്ത്രജ്ഞനായ റോജർ പെൻറോസ്, അനൌട്ടിയുടെ സമീപനം ഗുരുത്വാകർഷണം എന്ന സമീപനത്തെ "സാമാന്യ ആപേക്ഷികതയെ അളക്കാനുള്ള എല്ലാ ശ്രമങ്ങളുടെയും (ഏറ്റവും പ്രധാനപ്പെട്ടതാണ്)പ്രാധാന്യം വിവരിക്കുന്നുണ്ട്. മെയ് 2016 ൽ അഷ്ട്ടേർറും നാഷണൽ അക്കാഡമി ഓഫ് സയൻസസിൽ അംഗമായി.
ജീവചരിത്രം
അഭയ അഷ്തേക്കർ മഹാരാഷ്ട്രയിലെ മുംബൈയിൽ വളർന്നു. ഇന്ത്യയിലെ ബിരുദവിദ്യാഭ്യാസം പൂർത്തിയാക്കിയ ശേഷം, അഷ്ട്ടേക്കർ ഓസ്റ്റിനിലെ ടെക്സാസ് യൂണിവേഴ്സിറ്റിയിലെ ഗുരുത്വാകർഷണ പരിപാടിയിൽ ചേർന്നു. അദ്ദേഹം തന്റെ പിഎച്ച്.ഡി പൂർത്തിയാക്കി. 1978 ൽ റോബർട്ട് ഗാരോഡിന്റെ മേൽനോട്ടത്തിൽ ഷിക്കാഗോ യൂണിവേഴ്സിറ്റിയിൽ പെൻ സ്റ്റേറ്റ്സിൽ താമസിക്കുന്നതിനു മുൻപ് സിറാക്കൂസ്, പാരീസിലെ ഓക്സ്ഫോർഡ് എന്നിവിടങ്ങളിൽ പര്യടനം നടത്തി.
അവലംബം
വർഗ്ഗം:ഇന്ത്യൻ ശാസ്ത്രജ്ഞർ വർഗ്ഗം:1949-ൽ ജനിച്ചവർ വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ
അഗാസ്സിസ് കൊടുമുടി
അഗാസ്സിസ് കൊടുമുടി അമേരിക്കൻ ഐക്യനാടുകളിലെ സംസ്ഥാനമായ അരിസോണ യിലെ രണ്ടാമത്തെ ഉയരമുള്ള കൊടുമുടിയാണ്. ഈ കൊടുമുടിയുടെ ഉയരം ഏകദേശം 12,360 അടി (3,767 മീ.) ആണ്. അരിസോണയിലെ ഫ്ലാഗ്സ്റ്റാഫ് നഗരത്തിന് വടക്കായി സാൻ ഫ്രാൻസിസ്കോ മലനിരകളിലാണ് ഇതു സ്ഥിതിചെയ്യുന്നത്.
അവലംബം
വർഗ്ഗം:അരിസോണയിലെ അഗ്നിപർവ്വതങ്ങൾ
ഹോസ്ദുർഗ്ഗ് കോട്ട
കേരളത്തിലെ കാസർഗോഡ് ജില്ലയിലെ ഒരു കോട്ടയാണ് ഹോസ്ദുർഗ്ഗ് കോട്ട. കാഞ്ഞങ്ങാട് കോട്ട എന്നും ഈ കോട്ട അറിയപ്പെടുന്നു. ഹോസെ ദുർഗ്ഗ അഥവാ പുതിയ കോട്ട എന്ന കന്നഡ പദങ്ങളിൽ നിന്നാണ് ഹോസ്ദുർഗ്ഗ് എന്ന പേര് ഉണ്ടായതു തന്നെ. വൃത്താകൃതിയിലുള്ള കൊത്തളങ്ങളുള്ള ഈ കോട്ട ദൂരെ നിന്നു തന്നെ കാണാവുന്ന അത്ര വലുതാണ്. ഇക്കേരി രാജവംശത്തിലെ സോമശേഖര നായിക്ക് ആണ് ഈ കോട്ട നിർമ്മിച്ചത്. ഹോസ്ദുർഗ്ഗ് എന്ന സ്ഥലം നിത്യാനന്ദാശ്രം എന്ന 45 ഗുഹകൾ അടങ്ങുന്ന ആശ്രമം കോട്ടയോട് ചേർന്നു സ്ഥിതി ചെയ്യുന്നു.
ചരിത്രം
ബേക്കൽ കോട്ട പോലെ തന്നെ ഹോസ്‌ദുർ‌ഗ് കോട്ടയും ഇക്കേരി രാജാക്കൻ‌മാരുടെ ഭരണകാലത്ത് പണികഴിപ്പിച്ചതാണെന്നു കരുതി വരുന്നു. ഇക്കേരി സോമശേഖര നായ്‌ക്കിന്റെ രാജകീയപ്രതാപം വെളിപ്പെടുത്തുന്നതാണ്‌ കോട്ടയിലെ ഭീമാകരങ്ങളായ വട്ടത്തൂൺ കൊത്തളങ്ങൾ. സ്വയരക്ഷ ഉദ്ദേശിച്ചാണ്‌ കോട്ട പണിതതെന്നു വെളിപ്പെടുത്താനുതകുന്ന തെളിവാണിതെന്നും ഒരഭിപ്രായം ഇതിനേക്കുറിച്ചുണ്ട്. ഇക്കേരി സേനാപതി സൂറപ്പ നായ്‌ക്ക് നീലേശ്വരം രാജ്യം ആക്രമിച്ചപ്പോൾ ഈ കോട്ടയിലാണത്രേ താവളമുറപ്പിച്ചത്. ഹെർമ്മൻ ഗുണ്ടർട്ടിന്റെ അഭിപ്രായത്തിൽ ബേക്കൽ കോട്ടയും ഹോസ്‌ദുർഗ് കോട്ടയുമൊക്കെ പണി കഴിപ്പിച്ചത് ഡച്ചുകാരാണ്‌. ചന്ദ്രഗിരി, ബേക്കൽ എന്നീ കോട്ടകളും ഹോസ്‌ദുർഗ്‌ കോട്ടയും കോലത്തിരിയുടെ കാൽത്തു കെട്ടിയതാണെന്ന് സൗത്ത് കാനറാ ഡിസ്ട്രിക്റ്റ് മാന്വൽ ഒന്നാം വോള്യത്തിൽ സ്റ്റാറക് രേഖപ്പെടുത്തിയിരിക്കുന്നു. കോലത്തിരി രാജാവിന്റെ കീഴിൽ പയ്യന്നൂർ കഴകകാര്യങ്ങൾ നോക്കി നടത്തിയിരുന്ന കാഞ്ഞൻ എന്നു പേരായ ഒരു ഇടപ്രഭു കാഞ്ഞൻകാട് ഒരു കോട്ട സ്ഥാപിച്ച് ഭരണം നടത്തിയിരുന്നു. കാഞ്ഞൻ‌കോട്ടയത്രേ പിന്നീട് കാഞ്ഞൻ‌കാട് ആയത്. ഈ കോട്ടയുടെ രണ്ടു കിലോമീറ്റർ വടക്കുഭാഗത്തായി സ്ഥിതി ചെയ്യുന്ന കോട്ടച്ചേരി എന്ന സ്ഥലത്തായിരുന്നുവത്രേ കോട്ട നിർമ്മാണത്തിന്‌ നിയുക്തരായ തൊഴിലാളികൾ താമസിച്ചിരുന്നത്. ആ സ്ഥലം ഇന്നും കോട്ടച്ചേരി എന്നു തന്നെ അറിയപ്പെടുന്നു.
ഇന്നത്തെ അവസ്ഥ
ബേക്കൽ കോട്ട പോലെ ചെങ്കല്ലുകൊണ്ട് പണിതീർത്ത കൂറ്റൻ ചുറ്റുമതിലുകൾ ഉള്ളതാണ്‌ ഈ കോട്ടയും. ഏകദേശം 26 ഏക്കറോളം വ്യാപിച്ചു കിടക്കുന്ന ഈ കോട്ടയിൽ പഴയ കെട്ടിടങ്ങളുടെ അവശിഷ്ടങ്ങളും മറ്റും ഇന്നും ഉണ്ട്. ഇപ്പോൾ കോട്ടയ്‌ക്കകത്ത് അധികവും സർക്കാർ ഓഫീസുകളാണുള്ളത്.കോടതികൾ, പൊതുമരാമത്ത് ഓഫീസുകൾ, ബ്ലോക്ക് ഓഫീസ് മുതലായവയൊക്കെ അതിൽ പെടുന്നു. കൂടാതെ കുറച്ച് സ്വകാര്യകൈവശഭൂമിയും ഉണ്ട്. പൂങ്കാവനം ക്ഷേത്രം എന്നറിയപ്പെടുന്ന കർപ്പൂരേശ്വരക്ഷേത്രവും അയ്യപ്പഭജനമന്ദിരവും കോട്ടയ്ക്കകത്തുണ്ട്. ഇപ്പോൾ കോട്ട നശിച്ചുകൊണ്ടിരിക്കുന്ന സ്ഥിതിയിലാണ്. സംരക്ഷിക്കപ്പെടാത്തതിനാൽ കോട്ട തകർന്നടിഞ്ഞിരിക്കുന്നു. പ്രത്യേകിച്ച് പരിപാലിക്കാൻ ആളുകൾ ഇല്ലാത്തതും നാശത്തിന് കാരണമാകുന്നു.
അവലംബം
വർഗ്ഗം:കേരളത്തിലെ കോട്ടകൾ
ലഘുലുബ്ധകൻ
ഖഗോളമധ്യരേഖ കടന്നുപോകുന്ന ഒരു നക്ഷത്രരാശിയാണ്‌ ലഘുലുബ്ധകൻ (Canis Minor). ചെറിയ ഒരു നക്ഷത്രരാശിയാണ്‌ ഇത്. കാന്തിമാനം 0.34 ഉള്ള പ്രോസിയോണും 2.9 കാന്തിമാനമുള്ള ഗോമൈസെയും മാത്രമാണ് ഇതിലെ ശ്രദ്ധേയമായ നക്ഷത്രങ്ങൾ. ബെയറിന്റെ കാറ്റലോഗിൽ എട്ടു നക്ഷത്രങ്ങളെ മാത്രമേ ഉൾപ്പെടുത്തിയിട്ടുള്ളു. എന്നാൽ ഫ്ലെയിംസ്റ്റീഡിന്റെ കാറ്റലോഗിലാകട്ടെ പതിനാലെണ്ണമുണ്ട്.
ഈ നക്ഷത്രരാശിയിലെ പ്രൊസയോൺ (α CMi), ഗോമൈസെ (\beta CMi) നക്ഷത്രങ്ങളും മിഥുനം രാശിയിലെ കാസ്റ്റർ (α Gem), പോളക്സ് (\beta Gem) നക്ഷത്രങ്ങളും ചേർന്ന് ഒരു സാമാന്തരികം സൃഷ്ടിക്കുന്നു. എല്ലാ ഗ്രഹങ്ങളും ഈ സാമാന്തരികത്തിലൂടെ കടന്നുപോകുന്നതിനാൽ ഇത് സ്വർഗ്ഗത്തിലേക്കുള്ള കവാടം (Gateway to Heaven) എന്നറിയപ്പെടുന്നു.
പ്രൊസയോൺ, ശബരൻ രാശിയിലെ തിരുവോണം (α Ori), ബൃഹച്ഛ്വാനം രാശിയിലെ സിറിയസ് (α CMa) എന്നിവ ചേർന്ന് സൃഷ്ടിക്കുന്ന ത്രികോണം Winter triangle എന്നറിയപ്പെടുന്നു.
ചരിത്രവും ഐതിഹ്യവും
ലഘുലുബ്ധകനെ കുറിച്ചുള്ള ആദ്യ പരാമർശങ്ങൾ കാണുന്നത് പുരാതന മെസപ്പൊട്ടേമിയയിൽ നിന്നാണ്. ബി.സി.ഇ. 1100ൽ തന്നെ അവർ ഇതിനെ തിരിച്ചറിയുകയും ഇരട്ടകൾ മാഷ്.ടാബ്.ബാ എന്ന പേര് നൽകുകയും ചെയ്തിരുന്നു. മുൽ.ആപിനിൽ ഈ ഗണത്തെ ഒരു പൂവൻ കോഴിയായാണ് ചിത്രീകരിച്ചിരിക്കുന്നത്. ഡാർ.ലുഗാൽ എന്നാണ് പേരു നൽകിയിരുന്നത്. ബാബിലോണിയക്കാർ പിന്നീട് ഇതിന് ഡാർ.മുസെൻ, ഡാർ.ലുഗാൽ.മുസെൻ എന്നീ പേരുകൾ കൂടി നൽകി. അക്കാഡിയൻ ജ്യോതിശാസ്ത്രജ്ഞർ ഇതിനെ ടാർലുഗാല്ലു എന്നാണ് വിളിച്ചിരുന്നത്.
മദ്ധ്യകാല അറേബ്യൻ ജ്യോതിശാസ്ത്രജ്ഞരും ലഘുലുബ്ധകനെ നായയാണ് ചിത്രീകരിച്ചത്. അബ്ദ്-അൽ റഹ്‍മാൻ അൽ-സൂഫിയുടെ സ്ഥിരനക്ഷത്രങ്ങളുടെ പുസ്തകം എന്ന കൃതിയിൽ ഇതിനെ ഒരു നായയുടെ രൂപത്തിൽ ചിത്രീകരിച്ചിട്ടുണ്ട്. പ്രോസിയോണിനും ഗോമൈസെക്കും നൽകിയിരിക്കുന്ന അറേബ്യൻ പേരുകൾ സിറിയസ്സുമായുള്ള ബന്ധം സൂചിപ്പിക്കുന്നതാണ്. പ്രോസിയോണിനെ അവർ സിറിയൻ സിറിയസ് (ആഷ്-ഷിറാ ആഷ്-ഷാമിയ) എന്നും മങ്ങിയ കണ്ണുകളോടുകൂടിയ സിറിയസ് (ആഷ്-ഷിറാ ആഷ്-ഘമൈസ) എന്നും വിളിച്ചു. പുരാതന ഈജിപ്തുകാർ ഇതിനെ നായയുടെ തലയോടുകൂടിയ എനൂബിസ് എന്ന ദൈവമായാണ് കണ്ടത്.
പ്രോസിയോൺ, ഗോമൈസെ, ഈറ്റ കാനിസ് മൈനോറിസ് എന്നിവ ചേർന്ന ആസ്റ്ററിസത്തെ തെക്കൻ നദി എന്നർത്ഥം വരുന്ന നാൻഹേ എന്ന പേരാണ് ചൈനക്കാർ നൽകിയത്. കാസ്റ്ററും പോളക്സും ചേർന്നതാണ് വടക്കൻ നദിയായ ബെയ്ഹേ.
സവിശേഷതകൾ
thumb|left|280px|ലഘുലുബ്ധകൻ. ഒരു ചിത്രീകരണം. മിഥുനത്തിലെ തിളക്കം കൂടിയ നക്ഷത്രങ്ങളായ കാസ്റ്റർ, പോളക്സ് എന്നിവയുടെ തെക്കുഭാഗത്തായാണ് ലഘുലുബ്ധകൻ സ്ഥിതി ചെയ്യുന്നത്. ചെറിയൊരു നക്ഷത്രരാശിയായ ഇതിന്റെ തെക്കുഭാഗത്ത് ഏകശൃംഗാശ്വവും വടക്ക് മിഥുനവും വടക്കു കിഴക്ക് കർക്കടകം (നക്ഷത്രരാശി)കർക്കടകവും കിഴക്ക് ആയില്യനും സ്ഥിതി ചെയ്യുന്നു. ആകാശത്തിന്റെ 183 ചതുരശ്ര ഡിഗ്രി ഭാഗമാണ് ലഘുലുബ്ധകൻ ഉപയോഗിക്കുന്നത്. 88 നക്ഷത്രരാശികളിൽ വലിപ്പം കൊണ്ട് 71-ാമത്തെ സ്ഥാനമാണ് ഇതിനുള്ളത്. 1930 യൂജീൻ ജോസഫ് ഡെൽപോർട്ട് ഇതിന്റെ അതിർത്തികൾ നിശ്ചയിച്ചു. 14 വശങ്ങളുള്ള ഒരു ബഹുഭുജാകൃതിയാണ് ഇതിന്. ഖഗോളരേഖാംശം 07മ. 06.4മി, 08മ. 11.മി. എന്നിവക്കിടയിലും അവനമനം 13.22°, −0.36° എന്നിവക്കിടയിലുമാണ് ലഘുലുബ്ധകൻ സ്ഥിതി ചെയ്യുന്നത്. ജനുവരി മുതൽ മാർച്ച് വരെയുള്ള മാസങ്ങളിൽ സൂര്യൻ അസ്തമിച്ചു കഴിഞ്ഞാൽ ഇതിനെ നന്നായി കാണാൻ കഴിയും. അന്താരാഷ്ട്ര ജ്യോതിശാസ്ത്ര സംഘടന 1922ൽ ഇതിന് “CMi” എന്ന മൂന്നക്ഷര ചുരുക്കപ്പേര് അനുവദിച്ചു.
നക്ഷത്രങ്ങൾ
കാന്തിമാനം നാലിൽ കൂടുതൽ ഉള്ള രണ്ടു നക്ഷത്രങ്ങൾ മാത്രമേ ലഘുലുബ്ധകനിൽ ഉള്ളു. കാന്തിമാനം 0.34 ഉള്ള പ്രോസിയോൺ അഥവാ ആൽഫാ കാനിസ് മൈനോറിസ് തിളക്കം കൊണ്ട് ഒമ്പതാം സ്ഥാനത്തുള്ള നക്ഷത്രമാണ്. നായക്കു മുന്നേയുള്ളത് എന്നാണ് പ്രോസിയോൺ എന്ന ഗ്രീക്കു വാക്കിനർത്ഥം. ശ്വാനനക്ഷത്രം എന്നറിയപ്പെടുന്ന സിറിയസ് ഉദിക്കുന്നതിന് മുമ്പായി ഉദിക്കുന്ന തിളക്കമുള്ള നക്ഷത്രമായതു കൊണ്ടാണ് ഈ പേരു നൽകിയത്. പ്രോസിയോൺ എ എന്ന ഒരു മുഖ്യധാരാനക്ഷത്രവും പ്രോസിയോൺ ബി എന്ന ഒരു വെളുത്ത കുള്ളൻ നക്ഷത്രവും ചേർന്നതാണിത്. പ്രോസിയോൺ എയെ ഒന്നു ചുറ്റിവരാൻ വർഷം എടുക്കുന്ന പ്രോസിയോൺ ബിയുടെ കാന്തിമാനം 10.7 ആണ്. പ്രോസിയോൺ എയ്ക്ക് സൂര്യന്റെതിനേക്കാൾ 1.4 മടങ്ങ് പിണ്ഡമുണ്ട്. ഭൂമിയിൽ നിന്നും 11.4 പ്രകാശവർഷം അകലെയാണ് ഇതിന്റെ സ്ഥാനം. ഭൂമിയോട് അടുത്തുള്ള നക്ഷത്രങ്ങളിൽ ഒന്നാണിത്. ഗോമൈസെ അഥവാ ബീറ്റ കാനിസ് മൈനോറിസിന്റെ കാന്തിമാനം 2.89 ആണ്. ലഘുലുബ്ധകനിൽ തിളക്കം കൊണ്ട് രണ്ടാം സ്ഥാനമാണിതിന്. ഭൂമിയിൽ നിന്നും ഏകദേശം 160 പ്രകാശവർഷം അകലെയാണ് ഇതിന്റെ സ്ഥാനം. ഇതൊരു മുഖ്യധാരാനക്ഷത്രമാണ്. ഭൂമിയിൽ നിന്നും നോക്കിയാൽ മങ്ങിയതാണെങ്കിലും പ്രോസിയോണിനേക്കാൾ 250 മടങ്ങ് തിളക്കവും സൂര്യനേക്കാൾ മൂന്നു മടങ്ങു പിണ്ഡവും ഇതിനുണ്ട്. ഇതിനെ വലയം ചെയ്തുകൊണ്ട് ഒരു വാതകപടലം കണ്ടെത്തിയിട്ടുണ്ട്.
ജോൺ ബെയർ ഗ്രീക്ക് അക്ഷരമാലയിലെ ആൽഫ മുതൽ ഈറ്റ വരെയുള്ള അക്ഷരങ്ങൾ ഉപയോഗിച്ച് എട്ടു നക്ഷത്രങ്ങൾക്ക് പേരു നൽകി. രണ്ടു നക്ഷത്രങ്ങൾക്ക് ഡെൽറ്റ എന്ന പേരു തന്നെ നൽകി. ഡെൽറ്റ1 എന്നും ഡെൽറ്റ2 എന്നിങ്ങനെ.{sfn|Wagman|2003|pp=76–77}} ജോൺ ഫ്ലാംസ്റ്റീഡ് 14 നക്ഷത്രങ്ങൾക്കു പേരു നൽകി. അദ്ദേഹത്തിന്റെ 12 കാനിസ് മൈനോറിസ് എന്ന നക്ഷത്രത്തെ പിൽക്കാലത്ത് കാണാൻ കഴിഞ്ഞിട്ടില്ല. ബെയറിന്റെ യൂറാനോമെട്രിയയിൽ പ്രോസിയോണിന്റെ സ്ഥാനം നായയുടെ വയറിന്റെ ഭാഗത്താണ്. ഗോമൈസ കഴുത്തിലും. ഗാമ, എപ്സിലോൺ, ഈറ്റ എന്നീ നക്ഷത്രങ്ങൾ കഴുത്തിനെയും നെഞ്ചിനെയും പ്രതിനിധാനം ചെയ്തുകൊണ്ട് അടുത്തടുത്ത് സ്ഥിതി ചെയ്യുന്നു. കാന്തിമാനം 4.34 ആയ ഗാമ കാനിസ് മൈനോറിസ് ഭൂമിയിൽ നിന്നും 318 പ്രകാശവർഷം അകലെയാണ് സ്ഥിതി ചെയ്യുന്നത്. ഗാമ എ, ഗാമ ബി, ഗാമ സി, ഗാമ ഡി എന്നീ നാലു നക്ഷത്രങ്ങൾ ചേർന്ന ബഹുനക്ഷത്രവ്യവസ്ഥയാണ് ഇത്. എപ്സിലോൺ കാനിസ് മൈനോറിസ് ഒരു മഞ്ഞഭീമൻ നക്ഷത്രമാണ്. ഇതിന്റെ കാന്തിമാനം 4.99ഉം ഭൂമിയിൽ നിന്നുള്ള അകലം 730 പ്രകാശവർഷവും ആണ്. സൂര്യന്റെ 13 മടങ്ങ് വ്യാസവും 750 മടങ്ങ് തിളക്കവുമുണ്ട് ഇതിന്. കാന്തിമാനം 5.24 ഉളള ഈറ്റ കാനിസ് മേനോറിസ് ഒരു ഭീമൻക്ഷത്രമാണ്. 11.1 കാന്തിമാനമുള്ള ഒരു സഹനക്ഷത്രവും ഇതിനുണ്ട്. ഇവ തമ്മിലുള്ള അകലം 440 സൗരദൂരമാണ്. ഇതിലെ ദ്വിദീയ നക്ഷത്രം പ്രധാനനക്ഷത്രത്തെ ഒന്നു ചുറ്റിവരുന്നതിന് 5000 വർഷങ്ങൾ എടുക്കുന്നു.
പ്രോസിയോണിന്റെ അടുത്തുള്ള മൂന്നു നക്ഷത്രങ്ങൾക്ക് ഡെൽറ്റ1, ഡെൽറ്റ2, ഡെൽറ്റ3 എന്നിങ്ങനെയാണ് പേരു നൽകിയിരിക്കുന്നത്. ഡെൽറ്റ1ന്റെ കാന്തിമാനം 5.25ഉം ഭൂമിയിൽ നിന്നുള്ള അകലം 790 പ്രകാശവർഷവുമാണ്. സൂര്യന്റെ 360 മടങ്ങ് തിളക്കവും 3.75 മടങ്ങ് പിണ്ഡവും ഇതിനുണ്ട്. അതിവേഗം വികസിക്കുകയും താപനില കുറഞ്ഞുകൊണ്ടിരിക്കുകയും ചെയ്തുകൊണ്ടിരിക്കുന്ന ഒരു നക്ഷത്രമാണിത്. 8 കാനിസ് മൈനോറിസ് എന്നു കൂടി അറിയപ്പെടുന്ന ഡെൽറ്റ2 എന്ന നക്ഷത്രം ഒരു എഫ് ടൈപ്പ് മുഖ്യധാരാനക്ഷത്രമാണ്. ഭൂമിയിൽ നിന്നും 136 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 5.59 ആണ്. 9 കാനിസ് മൈനോറിസ് എന്ന ഡെൽറ്റ3 ഒരു വെള്ള മുഖ്യധാരാനക്ഷത്രമാണ്. സ്പെക്ട്രൽ തരം A0Vnn ആയി ഇതിന്റെ കാന്തിമാനം 5.83 ആണ്. ഭൂമിയിൽ നിന്നും 680 പ്രകാശവർഷം അകലെ സ്ഥിതി ചെയ്യുന്നു. ഈ മൂന്നു നക്ഷത്രങ്ങൾ കാനിസ് മൈനറിന്റെ ഇടതു കാൽപാദങ്ങളെ അടയാളപ്പെടുത്തുന്നു. കാന്തിമാനം 5.13 ഉള്ള സീറ്റ കാനിസ് മൈനോറിസ് വലതു പിൻകാലിനെ പ്രതിനിധീകരിക്കുന്നു. സ്പെക്ട്രൽ തരം B8II ആയ സീറ്റ ഭൂമിയിൽ നിന്നും 623 പ്രകാശവർഷം അകലെയാണ് സ്ഥിതി ചെയ്യുന്നത്.
ഭൂമിയിൽ നിന്നും ഏകദേശം 254 പ്രകാശവർഷം അകലെ സ്ഥിതി ചെയ്യുന്ന നക്ഷത്രമാണ് HD 66141. ഇതിന്റെ കാന്തിമാനം 4.39 ആണ്. 680 കോടി വർഷം പ്രായമുള്ള ഈ ഓറഞ്ചു ഭീമന്റെ സ്പെക്ട്രൽ തരം K2III ആണ്. സൂര്യന്റെ 22 മടങ്ങു വ്യാസവും 1.1 മടങ്ങ് പിണ്ഡവും 174 മടങ്ങ് തിളക്കവും ഇതിനുണ്ട്. ഈ നക്ഷത്രത്തിന് വ്യാഴത്തിന്റെ 6 മടങ്ങ് വലിപ്പമുള്ള ഒരു ഗ്രഹമുണ്ട്. HD 66141b എന്നാണ് ഇതിന്റെ പേര്. റേഡിയൽ വെലോസിറ്റി സങ്കേതമുപുയോഗിച്ചാണ് 2012ൽ ഇതിനെ കണ്ടെത്തിയത്. 480 ദിവസമാണ് ഒരു പ്രദക്ഷിണത്തിനെടുക്കുന്നത്.
വിദൂരാകാശവസ്തുക്കൾ
ഏതാനും ഗാലക്സികളും നെബുലകളും ഉള്ള രാശിയാണ് ലഘുലുബ്ധകൻ. 1786ൽ വില്യം ഹെർഷൽ നാലു വിദൂരാകാശവസ്തുക്കൾ രേഖപ്പെടുത്തി. ഇതിൽ രണ്ടെണ്ണം അദ്ദേഹത്തിന് തെറ്റിയതായിരുന്നു. NGC 2459 എന്ന് അദ്ദേഹം പേരു നൽകിയത് യഥാർത്ഥത്തിൽ താരവ്യൂഹമായിരുന്നില്ല. 13ഉം 14ഉം കാന്തിമാനമുള്ള 5 നക്ഷത്രങ്ങളായിരുന്നു ഇത്. ഭൂമിയിൽ നിന്നും നോക്കുമ്പോൾ അടുത്തായി കാണുമെങ്കിലും യഥാർത്ഥത്തിൽ അവ തമ്മിൽ വളരെ അകലമുണ്ടായിരുന്നു. ഇതുപോലെ തന്നെയായിരുന്നു NGC 2394ന്റെ അവസ്ഥയും. വളരെ മങ്ങിയ 15 നക്ഷത്രങ്ങളായിരുന്നു ഇവ. ഇവയും പരസ്പരബന്ധമില്ലാതെ വളരെ അകന്നു സ്ഥിതി ചെയ്യുന്നവയായിരുന്നു.
NGC 2508 ഒരു ലെന്റികുലാർ ഗാലക്സിയാണ്. ഭൂമിയിൽ നിന്നും 205 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 13 ആണ്. എൺപതിനായിരം പ്രകാശവർഷം ആണിതിന്റെ വ്യാസം. ഒറ്റ വസ്തുവായി ഹെർഷൽ കണ്ട NGC 2402 യഥാർത്ഥത്തിൽ വളരെ അടുത്തു കിടക്കുന്നവയും പരസ്പരം സ്വാധീനിക്കുകയും ചെയ്യുന്ന രണ്ടു ഗാലക്സികളായിരുന്നു.
ഉൽക്കാവർഷങ്ങൾ
ബീറ്റ കാനിസ് മൈനോറീഡ്സ് എന്നു കൂടി അറിയപ്പെടുന്ന 11 കാനിസ് മൈനോറീഡ്സ് ആണ് ലഘുലുബ്ധകനിൽ നിരീക്ഷിക്കപ്പെട്ടിട്ടുള്ള ഒരു ഉൽക്കാവർഷം. കാന്തിമാനം 15 ഉള്ള 11 കാനിസ് മൈനർ എന്ന നക്ഷത്രത്തിന്റെ സമീപത്തു നിന്നാണ് ഉൽക്കകൾ വർഷിക്കുന്നതായി തോന്നുക. 1964ൽ കെയ്ത്ത് ഹിൻഡ്‍ലിയാണ് ആദ്യമായി ഈ ഉൽക്കാവർഷം നിരീക്ഷിച്ച് രേഖപ്പെടുത്തിയത്. D/1917 F1 മെല്ലിഷ് എന്ന വാൽനക്ഷത്രത്തിന്റെ അവശിഷ്ടങ്ങളാണ് ഈ ഉൽക്കാവർഷത്തിന് കാരണമെന്നും അദ്ദേഹം പറഞ്ഞു. ഡിസംബർ 4 മുതൽ 15 വരെയാണ് ഇതിന്റെ സമയം. ഏറ്റവും കൂടുതൽ ഉൽക്കകൾ കാണപ്പെടുന്നത് ഡിസംബർ 10,11 തിയ്യതികളിലാണ്.
അവലംബം
വർഗ്ഗം:നക്ഷത്രരാശികൾ
തത്സമയ സംപ്രേഷണം
തത്സമയ സംപ്രേഷണം (Live telecast(Real time video)) എന്നത് ഭൂതലത്തിലെ ഏതെങ്കിലുമൊരു കേന്ദ്രത്തിൽ സംപ്രേഷണത്തിനു വിധേയമാകുന്ന ദൃശ്യ-ശ്രാവ്യ പരിപാടികളെ അതേ രൂപത്തിൽ, അതിവിദൂര സ്ഥലങ്ങളുൾപ്പെടെയുള്ള ഇതര കേന്ദ്രങ്ങളിൽ, ദൃശ്യ-ശബ്ദ വീചികൾ എത്തിച്ചേരുന്നതിലുള്ള സമയാന്തരം മാത്രം ഉൾക്കൊണ്ട്, സംപ്രേഷണം ചെയ്യുന്ന സമ്പ്രദായവും അതിനുള്ള സംവിധാന ക്രമങ്ങളുമാണ്. തത്സമയ സംപ്രേഷണത്തിനു പ്രയോജനപ്പെടുത്തിവരുന്ന പ്രധാന മാധ്യമങ്ങൾ ടെലിവിഷൻ, ഇന്റർനെറ്റ് എന്നിവയാണ്. ഈ സമ്പ്രദായം ടെലിവിഷൻ രംഗത്ത് ലൈവ് ടെലികാസ്റ്റ് (live telecast) എന്നും കംപ്യൂട്ടർ മേഖലയിൽ റിയൽ ടൈം വീഡിയോ (Real time vedio) എന്നും അറിയപ്പെടുന്നു. പരിപാടികൾ പുനഃസംപ്രേഷണം ചെയ്യുന്നതിൽ മില്ലിസെക്കൻഡ് (10-3 സെ.) അളവിൽ, നന്നേ നിസ്സാരമായ സമയവിളംബം മാത്രമേ ഉണ്ടാവുന്നുള്ളൂ; തന്മൂലം ലോകത്തിന്റെ ഏതു ഭാഗത്തുമുള്ള പ്രേക്ഷകന് പ്രേഷിത വിവരങ്ങൾ തത്സമയംതന്നെ പ്രാപ്തമാകുന്നതിനാൽ തത്സമയ സംപ്രേഷണം എന്ന പ്രയോഗം അന്വർഥമായിത്തീരുന്നു.
ലൈവ് ടെലികാസ്റ്റ്. പരിപാടികളിലെ ശ്രാവ്യ/ദൃശ്യ സിഗ്നലുകളെ അപ്പപ്പോൾത്തന്നെ സമീപസ്ഥമായ ഒരു ഭൂസ്ഥിര വാർത്താ വിനിമയ ഉപഗ്രഹത്തിലേക്ക് അപ്ലിങ്ക് ചെയ്തശേഷം ചാനൽ ഏജൻസികളുടെ കൺട്രോൾറൂം സംവിധാനത്തിലേക്കോ പ്രേക്ഷകന്റെ ടെലിവിഷൻ സെറ്റുകളിലേക്കോ തുടർച്ചയായി ഡൌൺലിങ്കു ചെയ്യുന്നതിലൂടെ ലൈവ് ടെലികാസ്റ്റ് പ്രാവർത്തികമാക്കാൻ സാധിക്കുന്നു. ഈ സമ്പ്രദായത്തെ സാറ്റ്ലൈറ്റ് ന്യൂസ് ഗാതറിങ് (Satellite News Gathering- എസ്എൻജി) എന്നു വിശേഷിപ്പിക്കുന്നു. സിഗ്നലുകളെ മൾട്ടിമീഡിയാ ഫയലുകളാക്കി പരിവർത്തനം ചെയ്ത ശേഷം മൾട്ടിമീഡിയാ മെസ്സേജിങ് സർവീസ് (Multimedia Messaging Service-എംഎംഎസ്) സമ്പ്രദായത്തിലൂടെ ലക്ഷ്യങ്ങളിലെത്തിക്കുന്ന രീതിയും ലൈവ് ടെലികാസ്റ്റിനു പ്രയോജനപ്പെടുത്താറുണ്ട്. ഈ രീതിയെ മൾട്ടിമീഡിയാ മെസ്സേജിങ് സർവീസ് എന്നുതന്നെയാണു സൂചിപ്പിക്കാറുള്ളത്.
ഫാക്ലൻഡ്സ് യുദ്ധത്തിനിടയ്ക്ക് (1982) ആഗോള ന്യൂസ് കാസ്റ്റിങ്ങിനു വഴിയൊരുക്കുവാനാണ് എസ്എൻജി ആദ്യമായി പ്രാവർത്തികമാക്കപ്പെട്ടത്. തുടർന്നുണ്ടായ യുദ്ധരംഗങ്ങളിലും അനലോഗ് രീതിയിലുള്ള ഈ ക്രമീകരണം പ്രയോജനപ്പെടുത്തിയിരുന്നു. 1990-കളോടെ ഡിജിറ്റൽ-മോഡുലന സങ്കേതങ്ങൾ അവലംബിച്ച് എസ്എൻജിയുടെ പ്രയോഗക്ഷമത വളരെയേറെ വർധിപ്പിച്ചു; ബഹുവിധമായ ഉപയോഗത്തിനു സൗകര്യമുണ്ടാക്കുകയും ചെയ്തു.
തത്സമയ സംപ്രേഷണത്തിന് ക്ലാസ്സിക്എസ്എൻജി, കോംപാക്റ്റ്എസ്എൻജി തുടങ്ങിയ ആദ്യകാല സമ്പ്രദായങ്ങൾ ഇപ്പോഴും ഉപയോഗിക്കപ്പെടുന്നുണ്ടെങ്കിലും വർത്തമാനകാലത്ത് ഏറ്റവും പ്രചാരത്തിലുള്ളത് വെബ്എസ്എൻജി സംവിധാനമാണ്. വേൾഡ് വൈഡ് വെബ് (www) ശൃംഖല വഴി തത്സമയ സംപ്രേഷണം നിർവഹിക്കുന്ന രീതിയാണ് ഇത്. ദൃശ്യങ്ങളുടെ ചട്ടക്കൂട് (frame) റിയൽപ്ളെയർ, ക്വിക്ടൈം, മീഡിയാപ്ലെയർ തുടങ്ങിയ മൾട്ടിമീഡിയാ സോഫ്റ്റ് വയർ ഫോർമാറ്റുകളിൽ ചിട്ടപ്പെടുത്തുന്നു. സിസ്റ്റത്തിലെ ആന്റെന ക്രമീകരണം, ദിശാ നിയന്ത്രണം, ഉപഗ്രഹ ശൃംഖലയിലേക്കുള്ള ലോഗിൻ പ്രക്രിയ, സിഗ്നൽ അപ്ലിങ്കിങ് തുടങ്ങിയവ സ്വചാലിതമായി പ്രാവർത്തികമാക്കപ്പെടുന്നതിനാൽ സമ്പൂർണവും അനായാസവുമായ പകർത്തലിനു സാധ്യതയേറുന്നു. സെക്കൻഡിൽ 512 കിലോബിറ്റോ അതിൽക്കുറഞ്ഞതോ ആയ ബാൻഡ് വിഡ്ത്തുകളിൽപോലും മെച്ചപ്പെട്ട ഗുണനിലവാരം ഉറപ്പുവരുത്താനുമാകുന്നു.
റിയൽടൈം വീഡിയോ
പരിപാടികൾ അരങ്ങേറുമ്പോൾതന്നെ പ്രസക്ത ദൃശ്യങ്ങൾ ഏതിനം കംപ്യൂട്ടർ ശൃംഖലയിലും എവിടെയും ഉള്ള പ്രേക്ഷകർക്ക് പ്രാപ്തമാക്കുവാനുള്ള സാങ്കേതിക മികവ് ഇനിയും സാധ്യമായിട്ടില്ല. പ്രേഷണ സ്രോതസ്സിനും ലക്ഷ്യസ്ഥാനത്തിനുമിടയ്ക്കുള്ള ദൂരം, കംപ്യൂട്ടർ ശൃംഖലയിലുണ്ടാകുന്ന ലേറ്റൻസി, ശൃംഖലയുടെ ബാൻഡ് വിഡ്ത് ക്ഷമത, ഡേറ്റാ പ്രവാഹത്തിനിടയിൽ നേരിടുന്ന ഡേറ്റാ പായ്ക്കറ്റ് നഷ്ടം തുടങ്ങിയവ സമയ വിളംബത്തിൽ വർധനവുണ്ടാക്കുന്നു. ലാൻ (LAN) ശൃംഖലകളിലൂടെ ഉപയോക്താക്കൾക്ക് നന്നേ കുറഞ്ഞ സമയവിളംബത്തോടെ പുനഃസംപ്രേഷണം ലഭ്യമാക്കാനാകുന്നു.
കേരളത്തിൽ ആദ്യകാലത്ത് ഓണാഘോഷം, വള്ളംകളി, മകരവിളക്ക്, തൃശൂർ പൂരം തുടങ്ങിയ വിശേഷോത്സവങ്ങൾക്കും ഫുട്ബോൾ മത്സരം, താരനിശ തുടങ്ങിയ പരിപാടികൾക്കുമാണ് തത്സമയ സംപ്രേഷണം ഏർപ്പെടുത്തിയിരുന്നത്. ദൂരദർശൻ ആണ് കേരളത്തിൽ ആദ്യമായി ലൈവ് ടെലികാസ്റ്റ് നടത്തിയത്. ഇപ്പോൾ സ്വകാര് ടെലിവിഷൻ ചാനലുകൾ വാർത്താവതരണം ഉൾപ്പെടെയുള്ള മിക്ക പരിപാടികളിലും തത്സമയ സംപ്രേഷണം മത്സര ബുദ്ധ്യാ കലർത്തി പ്രസാരണം ചെയ്തുവരുന്നു.
അവീചി
പ്രൊഫഷണലായി അവീചി എന്നറിയപ്പെടുന്ന ടിം ബെർഗ്ലിംഗ് (ജനനം 8 സെപ്റ്റംബർ 1989 - 20 ഏപ്രിൽ 2018), ഒരു സ്വീഡിഷ് ഡിജെ, റീമിക്സർ, റെക്കോർഡ് പ്രൊഡ്യൂസർ, സംഗീതജ്ഞൻ, ഗാനരചയിതാവ് എന്നിവരായിരുന്നു. 16-ആം വയസ്സിൽ, ബെർഗ്ലിംഗ് ഇലക്ട്രോണിക് മ്യൂസിക് ഫോറങ്ങളിൽ തന്റെ റീമിക്സുകൾ പോസ്റ്റ് ചെയ്യാൻ തുടങ്ങി, ഇത് അദ്ദേഹത്തിന്റെ ആദ്യ റെക്കോർഡ് ഡീലിലേക്ക് നയിച്ചു. 2011-ൽ "ലെവലുകൾ" എന്ന ഒറ്റ ചിത്രത്തിലൂടെ അദ്ദേഹം പ്രശസ്തിയിലേക്ക് ഉയർന്നു. അദ്ദേഹത്തിന്റെ ആദ്യ സ്റ്റുഡിയോ ആൽബം, ട്രൂ (2013), ഇലക്ട്രോണിക് സംഗീതം ഒന്നിലധികം വിഭാഗങ്ങളുടെ ഘടകങ്ങളുമായി സംയോജിപ്പിക്കുകയും പൊതുവെ നല്ല അവലോകനങ്ങൾ നേടുകയും ചെയ്തു. പതിനഞ്ചിലധികം രാജ്യങ്ങളിൽ ഇത് ആദ്യ പത്തിൽ ഇടം നേടുകയും അന്താരാഷ്ട്ര ചാർട്ടുകളിൽ ഒന്നാം സ്ഥാനത്തെത്തുകയും ചെയ്തു; പ്രധാന സിംഗിൾ, "വേക്ക് മി അപ്പ്", യൂറോപ്പിലെ മിക്ക സംഗീത വിപണികളിലും ഒന്നാമതെത്തി, യുണൈറ്റഡ് സ്റ്റേറ്റ്സിൽ നാലാം സ്ഥാനത്തെത്തി.
അവലംബം
വർഗ്ഗം:1989-ൽ ജനിച്ചവർ
ഷുഗർലോഫ് മൗണ്ടൻ
ബ്രസീലിലെ റിയോ ഡി ജനീറോയിൽ സ്ഥിതി ചെയ്യുന്ന ഒരു പർവതം ആണ് ഷുഗർലോഫ് മൗണ്ടൻ (പോർച്ചുഗീസ്: പാവോ ഡി ആകുരൂർ [pɐw d͡ʒi asukaʁ]). അറ്റ്ലാന്റിക്ക് സമുദ്രത്തിലേക്ക് തള്ളി നിൽക്കുന്ന ഒരു ഉപദ്വീപിൽ ഗുവനബാര ബേയുടെ അടുത്തായാണ് ഈ പർവതം സ്ഥിതിചെയ്യുന്നത്. 396 മീറ്റർ (1,299 അടി) ഉയരമുള്ള ഈ പർവതത്തിനു പരമ്പരാഗതമായി നിർമ്മിക്കുന്ന ശുദ്ധീകരിക്കപ്പെട്ട പഞ്ചസാരകട്ടിയുടെ രൂപമാണ് അതിനാലാണ്‌ അതിനു ഷുഗർലോഫ് മൗണ്ടൻ എന്ന പേര്‌ ലഭിച്ചത്. നഗരത്തിന്റെ കാഴ്ചകൾ കാണാൻ കഴിയുന്ന രീതിയിൽ ഇവിടെ സ്ഥാപിച്ച കേബിൾവേ ലോകപ്രസിദ്ധമാണ്.
റിയോ ഡി ജനീറോ നഗരപ്രദേശത്ത് സമുദ്രത്തിനോട് ചേർന്ന് ഉയർന്ന് നിൽക്കുന്ന നിരവധി പർവ്വതങ്ങളിൽ ഒന്നാണ് ഈ പർവതം. 2006 ൽ സ്ഥാപിച്ച ഷുഗർലോഫ് മൗണ്ടൻ ആൻഡ് ഉർക ഹിൽ നാച്ചുറൽ മോണുമെന്റ് ഈ പർവതത്തെ സംരക്ഷിക്കുന്നു. 2012 ൽ യുനെസ്കോ ഇത് ഒരു ലോക പൈതൃകസ്ഥാനമായി പ്രഖ്യാപിച്ചു.
പേരിന്റെ ഉത്ഭവം
ബ്രസീലിൽ കരിമ്പിന്റെ കച്ചവടം അതിന്റെ അത്യുന്നതിയിൽ നിന്നിരുന്ന പതിനാറാം നൂറ്റാണ്ടിൽ പോർട്ടുഗീസുകാരാണ് ഈ പർവതത്തിനു ഷുഗർലോഫ് എന്ന പേര് നൽകിയത്. ചരിത്രകാരനായ വിറിയറ ഫസാണ്ട പറയുന്നതനുസരിച്ച്, കൊൺ ആകൃതിയിൽ പഞ്ചസാരകട്ടി നിർമിച്ചു കപ്പലിൽ കയറ്റി അയച്ചിരുന്നു. ഇതിന്റെ ആകൃതിയും പർവതത്തിന്റെ ആകൃതിയും ഒരുപോലെ ആയിരുന്ന അതിനാൽ പർവതത്തിനു ഈ പേര് ലഭിച്ചു.
കേബിൾ കാർ
65 പേർക്ക് കയറാവുന്ന ഒരു ഗ്ലാസ് ഭീതിയുള്ള കേബിൾ കാർ സംവിധാനം ഇവിടെയുണ്ട്. ഷുഗർലോഫ്, മോറോ ഡാ ഉർക്ക കൊടുമുടികളടെ മധ്യേ 1,400 മീറ്റർ (4,600 അടി) നീളമുള്ള ഈ സംവിധാനം ഓരോ 20 മിനിറ്റിലും ഓടുന്നു. 1912 ൽ നിർമിച്ച ഈ സംവിധാനം 1972-73 കാലഘട്ടത്തിലും, 2008 ലും പുനർനിർമ്മിച്ചു. കേബിൾ കാർ മോറോ ഡാ ബാബിലോണിയയുടെ അടിവാരത്തിൽ നിന്നും മോറോ ഡാ ഉർക്കയിലേക്കും അവിടെ നിന്ന് ഷുഗർലോഫ് ഉച്ചകോടിയിലേക്കും പോകും.
പർവതാരോഹണം
ഷുഗർലോഫ്, സമീപത്തുള്ള മോറോ ഡാ ബാബിലോണിയ, മോറോ ഡാ ഉർക എന്നീ പർവതങ്ങളിൽ പർവതാരോഹണം നടത്തുന്നതു സഞ്ചാരികൾക്ക് കാണാം. ഇവ മൂന്നും കൂടിയാൽ ലോകത്തിലെ ഏറ്റവും വലിയ നാഗരിക പർവതാരോഹണ ഏരിയകളിൽ ഒന്നാണിത്.
ബാഹ്യ കണ്ണികൾ
വർഗ്ഗം:ബ്രസീലിലെ മലനിരകൾ
ഹെല്ലസ് പ്ലാനിറ്റിയ
ചൊവ്വയുടെ തെക്കേ അർദ്ധഗോളത്തിൽ ഏകദേശം വൃത്താകൃതിയിലുള്ള ഒരു വൻ ഗർത്തമാണ് ഹെല്ലസ് പ്ലാനിറ്റിയ.ചൊവ്വയിൽ ഉൽക്കാ പതനം കൊണ്ടുണ്ടായ ഏറ്റവും വലിയ രണ്ടാമത്തെ ഗർത്തമാണ് ഇത്, കൂടാതെ വിദൂരതയിൽ നിന്ന് കാണാൻ സാധ്യമായ സൗരയൂഥത്തിലെ ഏറ്റവും വലിയ ഗർത്തവും ഇത് തന്നെ. ഈ ഗർത്തത്തിന്റെ അടിത്തട്ടിന് ചൊവ്വയുടെ ഉപരിതലത്തിൽ നിന്നും 7152 മീറ്റർ താഴ്ചയുണ്ട്. ഇത് ചന്ദ്രൻറെ തെക്കേ ധ്രുവത്തിൽ ഉള്ള അയ്ത്കെൻ ബേസിനേക്കാൾ 3 കിലോമീറ്റർ കൂടുതലാണ്. ഹെല്ലസ് പ്ലാനിറ്റിയക്ക് ഏകദേശം 2300 കിലോമീറ്റർ വ്യാസവുമുണ്ട്. ഇതിന്റെ സ്ഥാനം 42.7° തെക്ക് 70°കിഴക്ക് ആണ്.
വിവരണം
സൗരയൂഥത്തിലെ വൻ ഉൽക്കാ പതന കാലത്ത് രൂപീകരിക്കപ്പെട്ടൂ എന്ന് കരുതുന്ന ഹെല്ലസ് പ്ലാനിറ്റിയക്ക് ഏകദേശം 410 മുതൽ 380 കോടി വർഷം വരെ പഴക്കമുണ്ടെന്നാണ് കണ്ടെത്തിയിരിക്കുന്നത്. ചുറ്റുമുള്ള റിം മുതൽ അടിതട്ടുവരെയുള്ള ഉയര വ്യതാസം ഏകദേശം 9 കിലോമീറ്റർ(30,000 അടി) ആണ്. അടിത്തട്ടിൽ അനുഭവപ്പെടുന്ന 1,55 പാസ്കൽ അന്തരീക്ഷമർദ്ദം ഈ ഗർത്തത്തിന്റെ 7152 മീറ്റർ (23,000 അടി) താഴ്ച്ചയുടെ ഫലമാണ്. ഈ മർദ്ദം ജലത്തിൻറെ ത്രിക ബിന്ദുവിനെക്കാൾ ഉയരെയാണ്. അതിനാൽ തന്നെ അന്തരീക്ഷ ഊഷ്മാവ് 0° സെൽഷ്യസിൽ(32 °F) നിന്നും ഉയർന്നാൽ ജലം നീരാവിയായി മാറുന്നു.
കണ്ടെത്തലും നാമകരണവും
ഹെല്ലസ് പ്ലാനിറ്റിയയുടെ വലിപ്പവും ഇരുണ്ട നിറവും ഇതിനെ പെട്ടെന്ന് കണ്ടെത്തുവാൻ സഹായിക്കുന്നു. ഇതിനാൽ തന്നെ ചൊവ്വയിൽ മനുഷ്യർ ദൂരദർശിനി ഉപയോഗിച്ച് ആദ്യമായി കണ്ടെത്തിയ ഗർത്തവും ഹെല്ലസ് പ്ലാനിറ്റിയ തന്നെ. ഗിയോവന്നി സ്കിയാപരെല്ലി എന്ന ജ്യോതിശാസ്ത്രജ്ഞൻ ഇതിനു 'ഹെല്ലസ്' എന്ന് പേര് നൽകുന്നതിന് മുൻപ് ഇത് ലോക്യർ ലാൻഡ്‌ എന്നാണ് അറിയപ്പെട്ടിരുന്നത്. പ്രശസ്ത ഇംഗ്ലീഷ് ജ്യോതിശാസ്ത്രജ്ഞനായ സർ ജോസഫ്‌ നോർമൻ ലോക്യറുടെ ഓർമ്മക്കായി റിച്ചാർഡ്‌ ആൻറണി പ്രോക്ടർ 1867ൽ നൽകിയ പേരാണ് ഇത്. ചൊവ്വയുടെ ആധികാരികവും സമഗ്രവുമായ ചിത്രം ആദ്യമായി വരച്ചു തയ്യാറാക്കിയത് സർ ജോസഫ്‌ നോർമൻ ലോക്യർ ആണ്.
ഹിമാനികളുടെ സാധ്യത
മാർസ് റിക്കോണസ്സൻസ്‌ ഓർബിറ്റർ എന്ന പേടകം പകർത്തിയ റഡാർ ചിത്രങ്ങൾ അനുസരിച്ച് ഹെല്ലസ് പ്ലാനിറ്റിയയുടെ കിഴക്കൻ മേഖലകളിൽ മണ്ണിനും പാറകൾക്കും അടിയിൽ മൂടപ്പെട്ട അവസ്ഥയിൽ ഹിമാനികൾ ഉണ്ടെന്ന വിവരം ലഭിച്ചു. ഈ പേടകം ശേഖരിച്ച വിവരങ്ങൾ അനുസരിച്ച് മൂടിക്കിടക്കുന്ന ഹിമാനികൾക്ക് ഏകദേശം 250 മീറ്റർ മുതൽ 450 മീറ്റർ വരെ കട്ടി ഉണ്ടാകും. വർഷങ്ങളായി അടിഞ്ഞുകൂടിയ മഞ്ഞു കട്ടയായി, ഉരുകി പോകാൻ നിവൃത്തിയില്ലാതെ മണ്ണിനടിയിൽ ഉറച്ചു പോയതാകാം എന്ന് ശാസ്തജ്ഞർ കരുതുന്നു. ഗർത്തത്തിന്റെ അടിതട്ടിലും മറ്റുമുള്ള വിടവുകളും മറ്റും ഈ ഹിമാനികൾ മൂലം ഉണ്ടാകുന്നതാണ്.
അവലംബം
വർഗ്ഗം:ചൊവ്വയിലെ ക്രേറ്ററുകൾ
മുഴപ്പിലങ്ങാട് ഗ്രാമപഞ്ചായത്ത്
കണ്ണൂർ ജില്ലയിലെ, കണ്ണൂർ താലൂക്കിലെ തലശ്ശേരി ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ മുഴപ്പിലങ്ങാട് ഗ്രാമപഞ്ചായത്ത്. മുഴപ്പിലങ്ങാട് വില്ലേജ് മാത്രം ഉൾപ്പെടുന്ന ഈ ഗ്രാമപഞ്ചായത്തിനു 7.19 ചതുരശ്ര കിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിർത്തികൾ വടക്ക്  കണ്ണൂർ, കടമ്പൂർ,പെരളശ്ശേരി തെക്ക് ധർമ്മടം, പടിഞ്ഞാറ് അറബിക്കടൽ,കിഴക്ക്  ധർമ്മടം, പിണറായി എന്നിവയാണ്. 1954 ലാണ് മുഴപ്പിലങ്ങാട് ഗ്രാമപഞ്ചായത്ത് ഔദ്യോഗികമായി നിലവിൽ വന്നത്. 1955-ലാണ് ആദ്യത്തെ ഭരണസമിതി നിലവിൽ വന്നത്. .
പഞ്ചായത്ത് ഭരണസമിതി
പ്രസിഡണ്ട് : '''എം. പി. ഹാബിസ്''' [CPI(M)] വൈസ് പ്രസിഡണ്ട് : '''കെ. സിന്ധു''' [CPI(M)]
അംഗങ്ങൾ
മലപ്പുറം ലോക്‌സഭാ നിയോജകമണ്ഡലം
മലപ്പുറം ജില്ലയിലെ കൊണ്ടോട്ടി, മഞ്ചേരി, പെരിന്തൽമണ്ണ, മങ്കട, മലപ്പുറം, വേങ്ങര‍, വള്ളിക്കുന്ന് എന്നീ നിയമസഭാമണ്ഡലങ്ങൾ ഉൾക്കൊള്ളുന്നതാണ്‌  മലപ്പുറം ലോകസഭാ നിയോജകമണ്ഡലം. 2017 ഏപ്രിലിൽ മലപ്പുറം ലോക്സഭാ മണ്ഡലത്തിൽ നടന്ന ഉപതെരഞ്ഞെടുപ്പിൽ മുൻ സംസ്ഥാന മന്ത്രിയും മുസ്ലീം ലീഗിന്റെ സമ്മുന്നത നേതാവുമായ പി.കെ. കുഞ്ഞാലിക്കുട്ടി 171038 വോട്ടുകൾക്ക് വിജയിച്ചു
2008-ലെ മണ്ഡലം പുനഃക്രമീകരണത്തിൽ രൂപികൃതമായ മണ്ഡലമാണിത്. 2001-ലെ ജനസംഖ്യയുടെ കണക്ക് അനുസരിച്ചാണ് മണ്ഡലപുനർ‌നിർണ്ണയ കമ്മീഷൻ ഈ മണ്ഡലത്തിന് രൂപം നൽകിയത്. 2009-ലെ പൊതുതിരഞ്ഞെടുപ്പിലാണ് ഇതിലെ ആദ്യ തിരഞ്ഞെടുപ്പ് നടന്നത്. ആ തിരഞ്ഞെടുപ്പിൽ മുസ്ലീം ലീഗ് ദേശീയ പ്രസിഡന്റും അന്നത്തെ കേന്ദ്രമന്ത്രിയുമായിരുന്ന ഇ. അഹമ്മദ് എതിർസ്ഥാനാർത്ഥിയായ സി.പി.എം. നേതാവ് ടി.കെ. ഹംസയെ പരാജയപ്പെടുത്തി തിരഞ്ഞെടുക്കപ്പെടുകയും തുടർച്ചയായി രണ്ടാം വട്ടം മന്ത്രിയാകുകയും ചെയ്തു. 2014-ലെ തിരഞ്ഞെടുപ്പിലും അഹമ്മദ് വിജയം ആവർത്തിച്ചു. എം.പിയായി തുടരവേ 2017 ഫെബ്രുവരി ഒന്നിന് അദ്ദേഹം അന്തരിച്ചു. തുടർന്ന് മണ്ഡലത്തിൽ ഉപതിരഞ്ഞെടുപ്പ് നടക്കുകയും പി.കെ. കുഞ്ഞാലിക്കുട്ടി തിരഞ്ഞെടുക്കപ്പെടുകയും ചെയ്തു.
അവലംബം
വർഗ്ഗം:കേരളത്തിലെ ലോകസഭാമണ്ഡലങ്ങൾ
സ്റ്റാക്ക് (ഡാറ്റാ സ്ട്രക്‌ച്ചർ)
thumb|200px|right| അവസാനം ചേർക്കപ്പെടുന്ന അംഗങ്ങൾ ആദ്യം നീക്കം ചെയ്യപ്പെടുന്ന തരത്തിലുള്ള (LIFO : ലാസ്റ്റ്-ഇൻ-ഫസ്റ്റ്-ഔട്ട്) ഒരു ഡാറ്റാ സ്ട്രക്‌ച്ചറാണ്‌ സ്റ്റാക്ക്. പുതിയ അംഗങ്ങളെ മുകൾഭാഗത്ത് ചേർക്കുക (പുഷ്), നിലവിലുള്ള അംഗങ്ങളെ മുകൾഭാഗത്തുനിന്ന് നീക്കുക (പോപ്) എന്ന രണ്ട് പ്രക്രിയകൾ മാത്രമേ സ്റ്റാക്കിൽ അനുവദിനീയമായുള്ളൂ. ഒരു രേഖീയ ഡാറ്റാ സ്ട്രക്‌ച്ചറാണിത്.
ഉപയോഗം
കം‌പ്യൂട്ടറുകളുമായി ബന്ധപ്പെട്ട് പല രംഗങ്ങളിലും ഉപയോഗിക്കപ്പെടുന്ന ഒരു ഡാറ്റാ സ്ട്രക്‌ച്ചറാണ്‌ ഇത് :
സ്റ്റാക്ക് ഉപയോഗിച്ച് പ്രോസസ്സിങ്ങ് നടത്തേണ്ടത് ആവശ്യമായുള്ള അൽഗൊരിതങ്ങളൂണ്ട്. ഗ്രാഫുകളിൽ ഉപയോഗിക്കുന്ന ഡെപ്ത് ഫസ്റ്റ് സർച്ച് ആണ്‌ ഒരുദാഹരണം. റികർഷൻ ഉപയോഗിച്ച് ചെയ്യേണ്ട കാര്യങ്ങൾ റികർഷൻ ഇല്ലാതെ നടത്താൻ സ്റ്റാക്ക് ഉപയോഗിക്കാം.
അറേകൾ, ലിങ്ക്ഡ് ലിസ്റ്റുകൾ മുതലായവ ഉപയോഗിച്ച് സ്റ്റാക്കുകൾ നിർമ്മിക്കാം.
സി++ സ്റ്റാൻഡേർഡ് ടെം‌പ്ലേറ്റ് ലൈബ്രറി
സി++ സ്റ്റാൻഡേർഡ് ടെം‌പ്ലേറ്റ് ലൈബ്രറിയുടെ ഭാഗമായി സ്റ്റാക്ക് എന്ന ടെം‌പ്ലേറ്റ് ഉണ്ട്. ഇത് ഒരു കണ്ടെയ്നർ അഡാപ്റ്റർ ആണ്‌. ഡെക്ക് ആണ്‌ ഇതിന്റെ അടിസ്ഥാനം. stack എന്ന ഹെഡർ ഫയലിലാണ്‌ ഇത് നിർവ്വചിക്കപ്പെട്ടിരിക്കുന്നത്. ഇതിലെ പ്രധാന ഫങ്ഷനുകൾ ഇവയാണ്‌:
അവലംബം
വർഗ്ഗം:ഡാറ്റാ സ്ട്രക്‌ച്ചറുകൾ
മാന്നാർ കോവിൽ ക്ഷേത്രം
തമിഴ്നാട്ടിൽ തിരുനെൽവേലി ജില്ലയിലെ തെങ്കാശിയിൽ നിന്ന് മുപ്പതു കിലോമീറ്റർ അകലെ സ്ഥിതിചെയ്യുന്ന ഒരു ക്ഷേത്രമാണ് മാന്നാർ കോവിൽ ക്ഷേത്രം. മാന്നാർ‌ കോവിലിന്റെ നിർമ്മാണം ആഴ്‌വാർ കാലത്താണെന്നു വിശ്വസിക്കപ്പെടുന്നു. മാത്രമല്ല ആഴ്‌വാർ സാമ്രാജ്യത്തിലെ അവസാനത്തെ കണ്ണി മുപ്പതു വർഷം ജീവിച്ചതും സമാധിയായതും ഇവിടെയാണെന്നു വിശ്വസിക്കപ്പെടുന്നു ആഴ്‌വാർ സമാധി ഇവിടെ സ്ഥിതിചെയ്യുന്നു. ക്ഷേത്രത്തിൽ. അതുകൊണ്ടു തന്നെ ക്ഷേത്ര നിർമ്മാണം ആ കാലത്താണെന്നു വിശ്വസിക്കപ്പെടുന്നു. മാത്രമല്ല ആഴ്‌വാർക്ക് പ്രത്യേക പൂജകൾ ഇവിടെ ഇപ്പോഴും നടക്കുന്നു. നിലവിളക്കുകൾ നിർമ്മിക്കുന്ന ഒരേ ഒരു ക്ഷേത്രം ആണിത്. ഒരു ക്ഷേത്രത്തിനു വേണ്ടതൊക്കെ സ്വന്തമായി ഉണ്ടാക്കണമെന്ന രാജകൽപ്പനയായിരിക്കണം മാന്നാർ കോവിലിലെ നിലവിളക്കുനിർമ്മാണത്തിനു പിന്നിലെന്നാണ് വിശ്വാസികൾ പറയുന്നത്.
മൂന്നു തട്ടുകളായി ഉയർന്നു പോകുന്നതാണ് ക്ഷേത്രത്തിന്റെ ഘടന. അതുകൊണ്ട് മണിഗോപുരം വരെ തൊട്ടടുത്തു നിന്നു കാണാൻ കഴിയും. മൂന്നു ഭാവത്തിലുളള പ്രതിഷ്ഠയുളള മാന്നാർ കോവിൽ വേദനാരായണ സ്വാമിക്ഷേത്രം എന്നു കൂടി അറിയപ്പെടുന്നു. മഹാവിഷ്ണു പ്രതിഷ്ഠയാണു മുഖ്യം. മഹാവിഷ്ണുവിന്റെ മൂന്നു ഭാവങ്ങൾ ഇവിടെ പ്രതിഷ്ഠിക്കപ്പെട്ടിരിക്കുന്നു. ശയന പ്രതിഷ്ഠയോടു സാമ്യമുളളതാണ് ഇത്. സീതാസമേതനായ ശ്രീരാമൻ, ശ്രീകൃഷ്ണൻ, ലക്ഷ്മണൻ, ഭരതശത്രുഘ്നന്മാർ എന്നിവരെയും കാണാം. രഥോത്സവമാണ് മറ്റൊരു സവിശേഷത.
അവലംബം
വർഗ്ഗം:ക്ഷേത്രങ്ങൾ
ചൊവ്വയിലെ ക്യാറ്റിനെകൾ
ഒരേ തരത്തിലും രൂപത്തിലുമുള്ള ഉൽക്കാ ഗർത്തങ്ങളെയാണ് ക്യാറ്റിനെകൾ എന്ന് വിളിക്കുന്നത്‌. ചൊവ്വയിൽ സ്ഥിതിചെയ്യുന്ന നാമകരണം ചെയ്ത ക്യാറ്റിനെകൾ താഴെ പട്ടികയിൽ കാണാം.
അവലംബം
നാമീകരണം - ഗസറ്റീർ
വർഗ്ഗം:ചൊവ്വയിലെ ക്രേറ്ററുകൾ
ചിറ്റാരിപ്പറമ്പ്‌ ഗ്രാമപഞ്ചായത്ത്
കണ്ണൂർ ജില്ലയിൽ തലശ്ശേരി താലൂക്കിലെ കൂത്തുപറമ്പ് ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് ചിറ്റാരിപറമ്പ്‌  ഗ്രാമപഞ്ചായത്ത്. പടുവിലായി, പാതിരിയാട് എന്നീ വില്ലേജുകളിലായി വ്യാപിച്ചുകിടക്കുന്ന ഈ ഗ്രാമപഞ്ചായത്ത്, കൂത്തുപറമ്പ് നിയമസഭാമണ്ഡലത്തിലാണ്‌ ഉൾപ്പെടുന്നത്. .
ഗ്രാമ പഞ്ചായത്ത് വാർഡുകൾ
സി.പി.ഐ(എം)-ലെ വി. സൗമിനി ആണ്‌ ഗ്രാമപഞ്ചായത്ത് പ്രസിഡന്റ്. ചിറ്റാരിപറമ്പ്‌ ഗ്രാമപഞ്ചായത്തിൽ 20 വാർഡുകളാണുള്ളത്.
തിരഞ്ഞെടുപ്പുഫലങ്ങൾ
2005- സെപ്റ്റംബർ 26-ന്‌ നടന്ന തെരഞ്ഞെടുപ്പിൽ തെരഞ്ഞെടുക്കപ്പെട്ട അംഗങ്ങൾ.
ജലപ്രകൃതി
കണ്ണവം പുഴ പഞ്ചായത്തിലൂടെ ഒഴുകുന്നു. ഇടുമ്പപ്പുഴ പഞ്ചായത്തിനു വടക്കായി മാലൂർ പഞ്ചായത്തുമായി അതിർത്തി പങ്കിടുന്നു.
ചരിത്രം
1961-ലാണ്‌ ചിറ്റാരിപറമ്പ്‌ ഗ്രാമപഞ്ചായത്ത് വ്യക്തമായ അതിരുകളോടുകൂടിയ പഞ്ചായത്തായി മാറിയത്, കെ കുഞ്ഞിരാമൻ അടിയോടി ആയിരുന്നു ആദ്യത്തെ പ്രസിഡണ്ട്. .
ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക
അവലംബം
വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
കാർത്തിക മാത്യു
മലയാളം-തമിഴ് ചലച്ചിത്രങ്ങളിലെ ഒരു അഭിനേത്രിയാണ് കാർത്തിക മാത്യു എന്ന ലിഡിയ ജേക്കബ്. നാം നാടു, ദിണ്ടിഗൾ സാർഥി എന്നീ ചലച്ചിത്രങ്ങളിൽ അഭിനയിച്ചിട്ടുണ്ട്. പ്രധാന ചിത്രങ്ങൾ ഫൈവ് ഫിംഗേഴ്സ്, ബ്ലാക്ക് ക്യാറ്റ്, കനകസിംഹാസനം, അതിശയൻ, ബഡാ ദോസ്ത്.
അവലംബം
വർഗ്ഗം:മലയാളചലച്ചിത്രനടിമാർ
കൊണ്ടേയ്ത്ത് മുണ്ടയ്ക്കൽ ശ്രീ ഭദ്രകാളിക്ഷേത്രം
കൊല്ലം അറബിക്കടലിന് സമീപം മുണ്ടയ്ക്കൽ ബീച്ചിലെ മഹാത്മ ഗാന്ധി പാർക്കിന് കിഴക്കായി മുണ്ടയ്ക്കൽ പാലത്തിനുസമീപം (കൊണ്ടേയ്ത്തു പാലം) സ്ഥിതിചെയ്യുന്ന ഒരു ഭദ്രകാളിക്ഷേത്രം ആണ് കൊണ്ടേയ്ത്ത് മുണ്ടയ്ക്കൽ ശ്രീ ഭദ്രകാളിക്ഷേത്രം. അറബിക്കടലിൻറെയും മുണ്ടയ്ക്കൽ ആറിൻറെയും മുണ്ടയ്ക്കൽ പാപനാശം ബീച്ചിൻറെയും ഇടയിൽ സ്ഥിതിചെയ്യുന്ന ഈ ക്ഷേത്രത്തിൻറെ ശ്രീകോവിലിനുള്ളിൽ പ്രധാനപ്രതിഷ്ഠ ഭദ്രകാളിയും, അകത്തുള്ള മറ്റു പ്രതിഷ്ഠകൾ ഭുവനേശ്വരി, ഗണപതി, എന്നിവയാണ്. നാലുകെട്ടിനുപുറത്ത് പരമശിവൻ, അയ്യപ്പൻ, ബ്രഹ്മരക്ഷസ്, യോഗീശ്വരൻ, യക്ഷിയമ്മ, നവഗ്രഹങ്ങൾ എന്നിവയെയും കാണാം. മകരമാസത്തെ ഭരണിയിലാണ് ഇവിടത്തെ ഉത്സവം വർഷാവർഷം നടക്കുന്നത്. ആറിൻറെമറുകരയിൽ നാഗങ്ങൾക്കായി കളരിക്കാവ് സ്ഥിതിചെയ്യുന്നു കളരിപ്പയറ്റിനു വളരെ പ്രസിദ്ധമായിരുന്ന ഇവിടം കാവിനോട് ചേർന്ന് ശിവപ്രതിഷ്ഠയുള്ള കളരിക്ഷേത്രവും കാണപ്പെടുന്നു. ബ്രഹ്മശ്രീ മരങ്ങാട്ടില്ലത്ത് ശ്രീ പരമേശ്വരൻ നമ്പൂതിരി ഏകദേശം 40 വർഷത്തോളം ഈ ക്ഷേത്രത്തിലെ മേൽശാന്തി ആയിരുന്നു.
അവലംബം
വർഗ്ഗം:ക്ഷേത്രങ്ങൾ വർഗ്ഗം:കൊല്ലം ജില്ലയിലെ ക്ഷേത്രങ്ങൾ
അമ്യുറോസോറസ്
ഹദ്രോസറോയിഡ് കുടുംബത്തിൽ പെട്ട ഒരു ദിനോസർ ആണ് അമ്യുറോസോറസ്. റഷ്യ ചൈന അതിർത്തിയായ അമുർ നദി കരയിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത്. ഇവ ജീവിചിരുനത് അന്ത്യ ക്രിറ്റേഷ്യസ് കാലത്ത് ആയിരുന്നു. ഈ വിഭാഗം ദിനോസറുകളിൽ കാണുന്ന തലയിലെ തലയിലെ ആവരണം ഇത് വരെ കണ്ടു കിട്ടിയിടില്ല.
പേര്
ആദ്യ പകുതി അമുർ വരുന്നത്‌ ഇവയെ കണ്ടു കിട്ടിയ നദിയുടെ പേരിൽ നിന്നും ആണ്. ബാക്കി സാധാരണമായി ദിനോസറുകളിൽ ചേർക്കുന്ന പല്ലി എന്ന് അർഥം വരുന്ന ഗ്രീക്ക് വാക്കായ σαῦρος സോറസ് ആണ്.
ടി.എസ്. മുത്തയ്യ
ആദ്യകാല മലയാളചലച്ചിത്ര നടൻമാരിൽ പ്രമുഖൻ ആയിരുന്നു '''ടി. എസ്. മുത്തയ്യ''' (1923 - 1992).
അമ്യുറോസോറസ്
ശാരീരിക ഘടന
ഇരുകാലി ആയിരുന്നു ഇവ, എന്നാൽ ഭക്ഷണ സമ്പാദന സമയത്ത് നാലു കാലിലും സഞ്ചരിച്ചിരുന്നിരിക്കണം. താറാച്ചുണ്ടൻ ദിനോസർ ആയ ഇവ ഏകദേശം 20 അടി നീളം വെച്ചിരുന്നു.
ടി.എസ്. മുത്തയ്യ
ജീവിതരേഖ
സച്ചിദാനന്ദൻ പിള്ള മുത്തയ്യാ പിള്ള 1923 ൽ കൊച്ചിയിൽ ജനിച്ചു. കേരളത്തിലെ രണ്ടാമത്തെ ഇംഗ്ലീഷ്‌ ദിനപത്രമായ കൊച്ചിൻ ആർഗസിന്റെ ഉടമയും പത്രാധിപരും ആയിരുന്ന ടി.എസ്‌.സച്ചിദാനന്ദൻ ആയിരുന്നു പിതാവ്‌. കൊച്ചിയിൽ ഹൈസ്കൂൾ പഠനം. മഹാരാജാസിൽ ഇന്റർമീഡിയറ്റ്‌ പഠനം. കുറെക്കാലം പട്ടാളത്തിൽ. പിന്നീട്‌ പേൾ പ്രസ്സിന്റെ മാനേജർ. യൂറോപ്യൻ ക്ലബ്ബുകളിൽ നാടകം അവതരിപ്പിച്ചു കലാരംഗത്തേക്കു വന്നു. മുൻഷി രാമൻപിള്ളയെ കൊണ്ടു കഥയെഴുതിച്ചു ചിത്രനിർമ്മാണത്തിനു തുനിഞ്ഞുവെങ്കിലും നടന്നില്ല. കോട്ടയം പോപ്പുലർ പ്രൊഡക്ഷന്റെ നവലോകം (1951) എന്ന ചിത്രത്തിലൂടെ ചലച്ചിത്രനടനായി. ഒരുപാട് ചിത്രങ്ങളിൽ അദ്ദേഹം അഭിനയിച്ചിട്ടുണ്ട്. 1992 ൽ 69ആം വയസ്സിൽ അദ്ദേഹം അന്തരിച്ചു.
അമ്യുറോസോറസ്
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ടി.എസ്. മുത്തയ്യ
പ്രധാന സിനിമകൾ
50-ൽപ്പരം തമിഴ്‌ ചിത്രങ്ങളിലും അഭിനയിച്ചിട്ടുണ്ട്.
അവലംബം
വർഗ്ഗം:1923-ൽ ജനിച്ചവർ വർഗ്ഗം:1992-ൽ മരിച്ചവർ വർഗ്ഗം:മലയാളചലച്ചിത്രനടന്മാർ വർഗ്ഗം:മലയാളചലച്ചിത്രസംവിധായകർ
സുമോ ഗുസ്തി
ജപ്പാന്റെ ദേശീയ കായിക വിനോദമാണ്‌ സുമോ ഗുസ്തി. രണ്ടു ഗുസ്തിക്കാർ (റികിഷി)‍ തമ്മിൽ നടത്തുന്ന ഒരു ഗുസ്തി മൽസരമാണിത്. ഷിന്റോ ദേവാലയങ്ങളിൽ ദേവപ്രീതിക്കായുള്ള അനുഷ്ഠാനമെന്ന നിലയിലാണ്‌ പണ്ടുകാലത്ത് സുമോ ഗുസ്തി നടന്നിരുന്നത്. എതിരാളിയെ മലർത്തിയടിക്കുകയോ ദോഹ്യോ എന്ന മൽസരം നടക്കുന്ന വലയത്തിനു പുറത്താക്കുകയോ ചെയ്യുകയാണ്‌ ലക്ഷ്യം. ജപ്പാനിലാണ്‌ ഈ ആയോധനമൽസരം ആരംഭിച്ചത്. ജപ്പാനിൽ മാത്രമേ ഇത് പ്രൊഫഷണൽ മൽസരമായി നടത്തപ്പെടുന്നുള്ളു. നൂറ്റാണ്ടുകളുടെ പാരമ്പര്യമുണ്ടെങ്കിലും, ജപ്പാൻകാർ ഇത് ജെൻഡായ് ബുദോ എന്ന ജപ്പാനീസ് ആയോധനകലയുടെ ഭാഗമയിട്ടാണ്‌ കരുതുന്നത്. സുമോ ഗുസ്തി നടത്തപ്പെട്ടിരുന്ന ഷിന്റോ മത കാലഘട്ടത്തിലേതു പോലെ തന്നെ ഇന്നും പുരാതനമായ ക്രിയാവിധികൾ (ഉദാഹരണത്തിന്‌ ശുദ്ധീകരിക്കാൻ ഉപ്പുപയോഗിക്കുന്നു) അനുസരിച്ചാണ്‌ മൽസരങ്ങൾ നടത്തെപ്പെടുന്നത്. സുമോ ഗുസ്തിക്കാരുടെ ജീവിതം സുമോ അസോസിയേഷന്റെ നിബന്ധനകൾക്കനുസരിച്ച് നിയന്ത്രിക്കപ്പെട്ടിരിക്കുന്നു. പ്രൊഫഷണൽ സുമോ ഗുസ്തിക്കാർ ഹെയ എന്നറിയപ്പെടുന്ന സുമോ പരിശീലനക്കളരിയിൽ പാരമ്പര്യ വിധികൾക്കും നിയമങ്ങൾക്കുമനുസരിച്ചു ജീവിക്കണമെന്നുള്ളത് നിർബന്ധമാണ്‌. അവരുടെ ഭക്ഷണം മുതൽ വസ്ത്രധാരണം വരെ ഇതിൽ നിയന്ത്രിക്കപ്പെട്ടിരിക്കുന്നു.
ഗുസ്തിക്കാർ
അസാധാരണ വലിപ്പമുള്ളവരാണ്‌ സുമോ ഗുസ്തിക്കാർ.250 കിലോയിൽ കൂടുതലാൺ് ഇവരുടെ ഭാരം.ഭാരം വർദ്ധിക്കാനായി ധാരാളം പ്രോട്ടീൻ അടങ്ങിയ ഭക്ഷണം ഇവർ കഴിക്കുന്നു.സുമോ വിദ്യാലയങ്ങൾ കൗമാരക്കാരെ തിരഞ്ഞെടുത്ത് പരിശീലനം നൽകി ഗുസ്തിക്കാരായി വളർത്തുന്നു.
ഡെൽ
മറ്റ് നിർമ്മാതാക്കൾ നിർമ്മിച്ച വ്യക്തിഗത കമ്പ്യൂട്ടറുകൾ (പിസി), സെർവറുകൾ, ഡാറ്റ സംഭരണ ഉപകരണങ്ങൾ, നെറ്റ്‌വർക്ക് സ്വിച്ചുകൾ, സോഫ്റ്റ്വെയർ, കമ്പ്യൂട്ടർ അനുബന്ധ ഉപകരണങ്ങൾ, എച്ച്ഡിടിവികൾ, ക്യാമറകൾ, പ്രിന്ററുകൾ, ഇലക്ട്രോണിക്സ് എന്നിവ ഡെൽ വിൽക്കുന്നു. സപ്ലൈ ചെയിൻ മാനേജ്‌മെന്റിലും ഇലക്ട്രോണിക് കൊമേഴ്‌സിലും, പ്രത്യേകിച്ച് അതിന്റെ ഡയറക്ട്-സെയിൽസ് മോഡലിലും "ബിൽഡ്-ടു-ഓർഡർ" അല്ലെങ്കിൽ "ഓർഡർ ചെയ്യാൻ കോൺഫിഗർ ചെയ്യുക" എന്ന ഉൽപാദന സമീപനത്തിലും-ഉപഭോക്താവിന് ആവശ്യമായ സവിശേഷതകൾ കോൺഫിഗർ ചെയ്ത വ്യക്തിഗത പിസികൾ വിതരണം ചെയ്യുന്നതിനും ഈ കമ്പനി പ്രസിദ്ധിയാജ്ജിച്ചതാണ്. ഡെൽ നിലനിന്നിരുന്നത് ഒരു പ്യൂയർ ഹാർഡ്‌വെയർ വെണ്ടർ ആയിട്ടായിരുന്നു, എന്നാൽ 2009 ൽ പെറോട്ട് സിസ്റ്റംസ് ഏറ്റെടുത്തതോടെ, ഡെൽ ഐടി സേവനങ്ങൾക്കായി വിപണിയിൽ പ്രവേശിച്ചു. കമ്പ്യൂട്ടർ വാഗ്ദാനം ചെയ്യുന്നതിനൊപ്പം തന്നെ എന്റർപ്രൈസ് ഉപഭോക്താക്കൾക്ക് പൂർണ്ണമായ പരിഹാരങ്ങൾ നൽകുന്നതിനായി മാത്രം അവരുടെ പോർട്ട്ഫോളിയോ വിപുലീകരിക്കുക എന്ന ലക്ഷ്യത്തോടെ കമ്പനി സ്റ്റോറേജ്, നെറ്റ്‌വർക്കിംഗ് സിസ്റ്റങ്ങളിൽ അധിക ഏറ്റെടുക്കലുകൾ നടത്തി.
2014 വരെ ഫോർച്യൂൺ 500 പട്ടികയിൽ ഡെൽ 51-ാം സ്ഥാനത്തായിരുന്നു. നിലവിൽ ഫോർച്യൂൺ 500 -ൽ അതിന്റെ റാങ്ക് 34 ആണ്. ലെനോവോ, എച്ച്പി ഇൻക് എന്നിവയ്ക്ക് ശേഷം ജനുവരി 2021 വരെ യൂണിറ്റ് വിൽപ്പന പ്രകാരം ലോകത്തിലെ മൂന്നാമത്തെ വലിയ പേഴ്സണൽ കമ്പ്യൂട്ടർ വെണ്ടറാണ് ഇത്. ലോകമെമ്പാടുമുള്ള പിസി മോണിറ്ററുകളുടെ ഏറ്റവും വലിയ വിതരണക്കാരനാണ് ഡെൽ. ഫോർച്യൂൺ മാസികയുടെ കണക്കനുസരിച്ച് മൊത്തം വരുമാനത്തിൽ ടെക്സസിലെ ആറാമത്തെ വലിയ കമ്പനിയാണ് ഡെൽ. ടെക്സാസിലെ രണ്ടാമത്തെ വലിയ എണ്ണ ഇതര കമ്പനിയാണ് (AT&T-യ്ക്ക് പിന്നിൽ), ഗ്രേറ്റർ ഓസ്റ്റിൻ പ്രദേശത്തെ ഏറ്റവും വലിയ കമ്പനിയും. 2013-ൽ സ്വകാര്യ കമ്പനിയായതിനുശേഷം, അതിന്റെ സാമ്പത്തിക വിവരങ്ങളുടെ പുതിയ രഹസ്യ സ്വഭാവം കമ്പനിയെ ഫോർച്യൂൺ റാങ്ക് ചെയ്യുന്നതിൽ നിന്ന് തടയുന്നു. 2013 ഒക്ടോബർ 30-ന് അവസാനിച്ച ഒരു ലീവറേജ് ബൈഔട്ടിൽ സ്വകാര്യ കമ്പനിയാകുന്നതുവരെ ഇത് പൊതുവായി ട്രേഡ് ചെയ്യപ്പെട്ട കമ്പനിയായിരുന്നു (നാസ്ഡാക്ക്: DELL), കൂടാതെ നാസ്ഡാക്-100(NASDAQ-100), എസ്ആൻഡ്പി 500(S&P 500) എന്നിവയുടെ ഒരു ഘടകുമാണ്.
സ്ഥാപിക്കലും സ്റ്റാർട്ടപ്പും
മൈക്കിൾ ഡെൽ ഡെൽ കമ്പ്യൂട്ടർ കോർപ്പറേഷൻ സൃഷ്ടിച്ച 1984-ലാണ് ഡെൽ ആരംഭിക്കുന്നത്, ഓസ്റ്റിനിലെ ടെക്സാസ് സർവകലാശാലയിലെ വിദ്യാർത്ഥിയായിരിക്കെ അക്കാലത്ത് പിസി ലിമിറ്റഡായി ബിസിനസ്സ് നടത്തിയിരുന്നു. ഡോർ റൂം ഹെഡ്ക്വാർട്ടേഴ്സ് കമ്പനി സ്റ്റോക്ക് കമ്പോണന്റിൽ നിന്ന് നിർമ്മിച്ച ഐബിഎം പിസി-കോംപിറ്റബിൾ കമ്പ്യൂട്ടറുകൾ വിറ്റുു. മൈക്കൽ ഡെൽ തന്റെ കുടുംബത്തിൽ നിന്ന് ഏകദേശം $1,000 വിപുലീകരണ-മൂലധനം നേടിയ ശേഷം, തന്റെ പുതിയ ബിസിനസിൽ മുഴുവൻ സമയവും ശ്രദ്ധ കേന്ദ്രീകരിക്കുന്നതിനായി ഓസ്റ്റിനിലെ ടെക്സാസ് യൂണിവേഴ്സിറ്റിയിലെ തന്റെ പുതുവർഷത്തിന്റെ അവസാനത്തിൽ കോളേജിൽ നിന്ന് ഡ്രോപൗട്ടായി. 2021 ഏപ്രിലിലെ കണക്കനുസരിച്ച്, മൈക്കൽ ഡെല്ലിന്റെ ആസ്തി 50 ബില്യൺ ഡോളറിലധികം വരും.
1987 ൽ കമ്പനി പിസിയുടെ ലിമിറ്റഡ് പേര് ഉപേക്ഷിച്ച് ഡെൽ കമ്പ്യൂട്ടർ കോർപ്പറേഷനായി മാറുകയും ആഗോളതലത്തിൽ വ്യാപിപ്പിക്കുകയും ചെയ്തു. 1988 ജൂണിൽ, ഡെല്ലിന്റെ മാർക്കറ്റ് ക്യാപിറ്റലൈസേഷൻ 30 മില്യൺ ഡോളറിൽ നിന്ന് 80 മില്യൺ ഡോളറായി ഉയർന്നു, ജൂൺ 22 ന്റെ പ്രാരംഭ പബ്ലിക് ഓഫർ 3.5 ദശലക്ഷം ഓഹരികൾ, ഒരോഹരിക്ക് 8.50 ഡോളർ വിലയുണ്ട്. 1992 ൽ ഫോർച്യൂൺ മാഗസിൻ ലോകത്തിലെ ഏറ്റവും വലിയ 500 കമ്പനികളുടെ പട്ടികയിൽ ഡെൽ കമ്പ്യൂട്ടർ കോർപ്പറേഷനെ ഉൾപ്പെടുത്തി, മൈക്കിൾ ഡെല്ലിനെ ഫോർച്യൂൺ 500 കമ്പനിയുടെ ഏറ്റവും പ്രായം കുറഞ്ഞ സിഇഒ ആക്കി.
1993-ൽ, സ്വന്തം നേരിട്ടുള്ള സെയിൽസ് ചാനലായ ഡെൽ, വാൾമാർട്ട് പോലുള്ള വലിയ ബോക്സ് റീട്ടെയിൽ ഔട്ട്ലെറ്റുകളിൽ പിസി വിൽക്കാൻ പദ്ധതിയിട്ടു, ഇത് വഴി 125 മില്യൺ ഡോളർ വാർഷിക വരുമാനം കൊണ്ടുവന്നു. ബെയ്ൻ കൺസൾട്ടന്റ് കെവിൻ റോളിൻസ് ഈ ഇടപാടുകളിൽ നിന്ന് പിന്മാറാൻ മൈക്കൽ ഡെല്ലിനെ പ്രേരിപ്പിച്ചു, ദീർഘകാലാടിസ്ഥാനത്തിൽ അവർ പണം നഷ്ടപ്പെടുന്നതിന് ഇടവരുത്തുന്നവരാണെന്ന് വിശ്വസിപ്പിച്ചു. ഡെൽ 1994 ൽ റീസെല്ലർ ചാനൽ വിട്ടു. റോളിൻസ് താമസിയാതെ മുഴുവൻ സമയവും ഉപയോഗപ്പെടുത്തി ഡെല്ലിൽ ചേരുകയും ഒടുവിൽ കമ്പനി പ്രസിഡന്റും സിഇഒയും ആകുകയും ചെയ്തു.
ബ്രാൻഡുകൾ
വിവിധ മേഖലകൾക്കായി പല ബ്രാൻഡ് നേമിലാണ് ഡെൽ ഉല്പന്നങ്ങൾ പുറത്തിറക്കുന്നത്.
അവലംബം
വർഗ്ഗം:കമ്പ്യൂട്ടർ നിർമ്മാണകമ്പനികൾ വർഗ്ഗം:കമ്പ്യൂട്ടർ അധിഷ്ഠിത വ്യവസായങ്ങൾ വർഗ്ഗം:അമേരിക്ക ആസ്ഥാനമായുള്ള ബഹുരാഷ്ട്രകമ്പനികൾ ‎ വർഗ്ഗം:അമേരിക്കൻ ബ്രാൻഡുകൾ വർഗ്ഗം:ഡെൽ
അവാസ്തവികസംഖ്യ
ഋണസംഖ്യയുടെ വർഗ്ഗമൂലത്തേയാണ് അവാസ്തവികസംഖ്യ (Imaginary number) എന്നതുകൊണ്ടുദ്ദേശിക്കുന്നത്. സമ്മിശ്രസംഖ്യയിൽ i ഗുണോത്തരമായി ചേർന്ന സംഖ്യയാണ്. ഇതൊരു സമ്മിശ്രസംഖ്യയാണ്. ഈ സംഖ്യയുടെ വർഗ്ഗം പൂജ്യത്തേക്കാൾ ചെറുതായിരിക്കും. അവാസ്തവികസംഖ്യകളെ നിർവ്വചിച്ചത് 1572ൽ റാഫേൽ ബോംബെല്ലി ആണ്. ആദ്യകാലങ്ങളിൽ ദെക്കാർത്തേ സമ്മിശ്രസംഖ്യകൾ എന്ന രീതിയിലാണ് അവാസ്തവികസംഖ്യകളെ സൂചിപ്പിച്ചത്. എന്നാൽ ഇന്ന് സമ്മിശ്രസംഖ്യയിലെ രേഖീയസംഖ്യാഭാഗം പൂജ്യം ആയ സംഖ്യയെ സൂചിപ്പിക്കാനാണ് ഉപയോഗിക്കുന്നത്. 0 ആണ് രേഖീയസംഖ്യയും അതേസമയം അവാസ്തവികസംഖ്യയും ആയ ഒരേ ഒരു സംഖ്യ.
പ്രയോഗങ്ങൾ
അവാസ്തവികസംഖ്യകൾ പ്രയോഗിക്കുന്നത് പ്രധാനമായും സിഗ്നൽ പ്രോസസിംഗ്, കൺട്രോൾ സിദ്ധാന്തം, വിദ്യുത്കാന്തികം, ക്വാണ്ടം ബലതന്ത്രം, കാർട്ടോഗ്രഫി എന്നീ മേഖലകളിലാണ്. ഇലക്ട്രികൽ എൻജിനീയറിംഗിൽ ഒരു ബാറ്ററി ഉണ്ടാക്കുന്ന വോൾട്ടേജ് ആയതി എന്ന രേഖീയ സംഖ്യ ഉപയോഗിച്ചാണ് വിവരിക്കുന്നത്. എന്നാൽ AC വോൾട്ടേജ് ആയതി, ഫേസ് എന്നീ 2 അളവുകളുപയോഗിച്ചാണ് വിവരിക്കുന്നത്. വോൾട്ടേജിന് 2 വിമകളുണ്ട്. 2 വിമകളുള്ള ഒരു തലത്തെ ഗണിതീയമായി വെക്റ്റർ ഉപയോഗിച്ചോ സമ്മിശ്രസംഖ്യയുപയോഗിച്ചോ സൂചിപ്പിക്കാം. വെക്റ്റർ അവതരണത്തിൽ X,Y എന്നീ സമകോണീയ നിർദ്ദേശാങ്കങ്ങളാണ് ഉപയോഗിക്കുന്നത്. എന്നാൽ സമ്മിശ്രസംഖ്യകളായി സൂചിപ്പിക്കുമ്പോൾ രേഖീയസംഖ്യാഭഅഗവും അവാസ്തവികസംഖ്യാഭാഗവും ഉണ്ടായിരിക്കും. സമ്മിശ്രസംഖ്യ, ശുദ്ധഅവാസ്തവികസംഖ്യയാണെങ്കിൽ അവാസ്തവികസംഖ്യാഭാഗം ആയതിയെ സൂചിപ്പിക്കുന്നു. കൂടാതെ ഫേസ് 90° ആയിരിക്കും.
iയുടെ കൃതികൾ
iയുടെ കൃതികൾ ആവർത്തനങ്ങളാണ്.
ഇതിനെ ഇപ്രകാരം ഏതൊരു പൂർണ്ണസംഖ്യ nനും ഒരു ശ്രേണിയായി സൂചിപ്പിക്കാം. അപ്രകാരം : എന്ന തീരുമാനത്തിലെത്താം.
വർഗ്ഗം:ഗണിതം
കിർസോപ്പ് ലേക്ക്
ഒരു പുതിയനിയമപണ്ഡിതനും ഹാർവാർഡ് ഡിവിനിറ്റി സ്കൂളിലെ സഭാചരിത്രകാരനും വിൻ പ്രൊഫസറും ആയിരുന്നു കിർസോപ്പ് ലേക്ക്. (7 ഏപ്രിൽ 1872 - 10 നവംബർ 1946). പുതിയ നിയമത്തിന്റെ വിമർശനം, ഗ്രീക്ക് പാലിയോഗ്രാഫി, ദൈവശാസ്ത്രം, പുരാവസ്തുഗവേഷണം എന്നിവയിൽ ഏകവിഷയക പ്രബന്ധങ്ങൾ അവതരിപ്പിച്ചു. അപ്പസ്തോലന്മാരുടെ പ്രവർത്തനങ്ങളെക്കുറിച്ചുള്ള എഡിഷൻ, വിവർത്തനം, വിവരണം എന്നിവയെക്കുറിച്ചുള്ള പഠിനത്തിൻറെ വലിയ അഞ്ചു വോളിയമുള്ള ദ ബിഗിനിങ് ഓഫ് ക്രിസ്ത്യാനിറ്റി പ്രസിദ്ധീകരിച്ചതോടെ അദ്ദേഹം ഏറെ പ്രസിദ്ധനായി. അദ്ദേഹം F. J. ഫോക്സ് ജാക്ക്സണുമായി രൂപകല്പന ചെയ്യുകയും എഡിറ്റു ചെയ്യുകയും ചെയ്തു.
പുറം കണ്ണികൾ
വർഗ്ഗം:1872-ൽ ജനിച്ചവർ വർഗ്ഗം:1946-ൽ മരിച്ചവർ വർഗ്ഗം:ക്രിസ്ത്യൻ എഴുത്തുകാർ
കഴുക്കോൽ
ലഘു|ഓടിട്ട മേൽക്കൂരയുടെ അടിയിൽനിന്നുള്ള ദൃശ്യം - കഴുക്കോലുകളെ ചതുരാകൃതിയിലുള്ള വള ഉപയോഗിച്ച് പരസ്പരം കൂട്ടിയിണക്കിയിരിക്കുന്നു. കഴുക്കോലിനു മുകളിൽ പട്ടികകൾ അടിച്ച് ഓട് മേഞ്ഞിരിക്കുന്നതും ശ്രദ്ധിക്കുക പ്രതലങ്ങളെ താങ്ങുന്നതിനും അവയിലെ ഭാരത്തെ ഉത്തരത്തിലേയ്ക്ക് എത്തിയ്ക്കുന്നതിനുമായി കെട്ടിടനിർമ്മിതിയിലുപയോഗിക്കുന്ന സുപ്രധാനഘടനയാണ് കഴുക്കോൽ. ഓട് മേഞ്ഞ കെട്ടിടങ്ങളിൽ ഓടു താങ്ങുന്നതിനോ ഓലവീടുകളിൽ ഓല താങ്ങുന്നതിനോ ആയി മുള കൊണ്ടുള്ളതോ മരം കൊണ്ടുള്ളതോ ആയ കഴുക്കോലുകൾ ഉപയോഗിച്ചു പോരുന്നു. മേച്ചിൽവസ്തുവിന്റെ ഭാരം ഉത്തരത്തിലേക്കെത്തിക്കുക, ഉത്തരങ്ങളെ തമ്മിൽ ചേർത്തിണക്കുക എന്നീ കർത്തവ്യങ്ങളാണ് കഴുക്കോൽ നിറവേറ്റുന്നത്.
സമാന്തരമായ രണ്ട് ഉത്തരങ്ങൾക്കിടയിൽ അതിനു ലംബമായി നിശ്ചിത ഇടവേളയിൽ നിരവധി കഴുക്കോലുകൾ ഇണക്കിയിരിക്കും. കഴുക്കോലുകളുടെ സ്ഥാനം മാറാതെ നിൽക്കുന്നതിനും ഘടനക്ക് കൂടുതൽ ഉറപ്പു നൽകുന്നതിനും ഉത്തരങ്ങൾക്ക് സമാന്തരമായ വളബന്ധങ്ങൾ എന്നറിയപ്പെടുന്ന ചതുരാകൃതിയിലുള്ള നീളൻ തടികൾ വഴി ഒന്നിലധികം കഴുക്കോലുകളെ കൂട്ടി ഇണക്കുകയും ചെയ്യുന്നു. കഴുക്കോലുകൾക്ക് മുകളിൽ പട്ടികകൾ അടിച്ചാണ് ഓലയെ/ഓടിനെ താങ്ങി നിർത്തുന്നത്. കഴുക്കോലുകൾ കൂടുതൽ കാലം നിലനിൽക്കുന്നതിനായി സംരക്ഷണവേലകളും ചെയ്തുവരുന്നു.
വർഗ്ഗം:നിർമ്മാണമേഖല വർഗ്ഗം:സിവിൽ എഞ്ചിനീയറിങ്ങ് വർഗ്ഗം:ഘടനാ വ്യവസ്ഥ
നെതൽ ക്ലബ്ബ് തൈക്കടപ്പുറം
വംശനാശം നേരിടുന്ന ജീവികളെ സംരക്ഷിക്കുവാൻ വേണ്ടി കേരള ഫോറസ്റ്റ് വകുപ്പുമായി യോജിച്ചു പ്രവർത്തിക്കുന്ന പ്രകൃതിസ്നേഹികളുടെ സം‍രംഭമാണ് ഇത്. കേരളത്തിന്റെ വടക്കേ അറ്റത്തുളള കാസർഗോഡ് ജില്ലയിലെ നീലേശ്വരം എന്ന ചെറുപട്ടണത്തിനടുത്താണ് പ്രകൃതി സ്നേഹികളുടെ കൂട്ടായ്മയായ നെയ്തൽ തൈക്കടപ്പുറം സ്ഥിതിചെയ്യുന്നത്. ഈ ക്ലബ്ബിന് നിരവധി പുരസ്ക്കാരങ്ങൾ ലഭിച്ചിട്ടുണ്ട്. കടലാമ സംരക്ഷണം ഏറ്റെടുത്തതോടെയാണ് ഈ സ്ഥാപനം ജനശ്രദ്ധ ആകർഷിച്ചത്. തൈക്കടപ്പുറം കടൽ തീരത്ത് ഒക്ടോബർ മാസത്തിൽ കടലാമകൾ കൂട്ടത്തോടെ മുട്ടയിടാൻ വരുന്നു. ആമകൾ മുട്ടകൾ ഇട്ട് അവ മണ്ണ്കൊണ്ട് മൂടി കടലിലേക്ക് തിരിച്ചുപോവുകയാണ് പതിവ്.ക്ലബ്ബ് വളണ്ടിയർമാർ എല്ലാ മുട്ടകളും ശ്രദ്ധാപൂർവ്വം പെറുക്കി എടുത്ത് പ്രത്യേകം തയ്യാറാക്കിയ വളരെ സുരക്ഷിതമായ സ്ഥലത്ത് വിരിയാൻ സൂക്ഷിക്കുന്നു. മനുഷ്യരിൽ നിന്നും കുറുനിരി, നായ്ക്കൾ തുടങ്ങിയ മൃഗങ്ങളിൽ നിന്നും കടലാമ മുട്ടകൾ സംരക്ഷിച്ചു അവ വിരിയുന്നതുവരെ രാപ്പകൽ കാവൽ നിന്ന് സംരക്ഷിക്കുന്ന ചുമതല ക്ലബ്ബ് വളണ്ടയർമാർ ഏറ്റെടുക്കുന്നു. മുട്ടകൾ വിരിഞ്ഞാൽ കൂട്ടത്തോടെ കടലിലേക്ക് കുഞ്ഞങ്ങളെ തുറന്ന് വിടുന്നു.
ആൾ ഇന്ത്യാ യൂത്ത് ഫെഡറേഷൻ
ഇന്ത്യയിലെ ഒരു പ്രധാന യുവജന സംഘടനയാണ് ഓൾ ഇന്ത്യ യൂത്ത് ഫെഡറേഷൻ (എ.ഐ.വൈ.എഫ്) 1959 ലാണ് ഈ സംഘടന രൂപികൃതമായത്. വേൾഡ് ഫെഡറേഷൻ ഓഫ്‌  ഡെമോക്രാറ്റിക് യൂത്തിൽ   എ.ഐ.വൈ.എഫ്  അംഗമാണ്. ഇന്ത്യൻ കമ്മ്യൂണിസ്റ്റ്‌ പാർട്ടിയുടെ യുവജന വിഭാഗമായി പ്രവർത്തിക്കുന്നു.
രൂപീകരണം
1959- മെയ് 3ന് ഡൽഹിയിൽ വച്ച് എഐവൈഎഫ് രൂപംകൊണ്ടതിന് ശേഷം 1959 ജൂൺ 7ന് എറണാകുളത്ത് ചേർന്ന കൺവൻഷനിൽ വച്ചാണ് എഐവൈഎഫിന്റെ കേരള സംസ്ഥാന ഘടകം രൂപീകരിക്കപ്പെട്ടത്. പി കെ വാസുദേവൻ നായർ ആദ്യ സംസ്ഥാന പ്രസിഡന്റും വി എൻ അച്ചുതകുറുപ്പ് ജനറൽ സെക്രട്ടറിയും ആയി തെരഞ്ഞെടുക്കപ്പെട്ടു. 1959 ഒക്‌ടോബർ 30, 31 തീയതികളിൽ കോട്ടയത്ത് ആദ്യ സംസ്ഥാന സമ്മേളനം സംഘടിപ്പിച്ചുകൊണ്ട് കേരളത്തിലെ എഐവൈഎഫിന്റെ സാന്നിധ്യവും സ്വാധീനവും വിളംബരം ചെയ്തു. ‘വ്യക്തമായ കാഴ്ചപ്പാടോ നേർവഴി കാണിക്കുന്ന നേതൃത്വമോ ഇല്ലാത്തതും നിമിത്തം പിന്തിരിപ്പനായ ആശയഗതികൾ യുവജനങ്ങളിൽ സ്വാധീനം ചെലുത്തിക്കൊണ്ടിരിക്കുന്നു. യുവജനങ്ങൾക്കിടയിൽ വർഗീയമായ ചേരിതിരിവ് ഉണ്ടാക്കാൻ അടുത്തകാലത്ത് കടുത്ത ശ്രമങ്ങൾ നടക്കുകയുണ്ടായി. പുരോഗതിക്ക് തടസമായി നിൽക്കുന്ന ഇത്തരം ആശയഗതികളേയും ശക്തികളേയും എതിർത്തു തോൽപ്പിക്കാൻ യുവജന ഫെഡറേഷൻ നിരന്തരമായി പരിശ്രമിച്ചുകൊണ്ടിരിക്കും.’ ഇത് ഒന്നാം സംസ്ഥാന സമ്മേളനം അംഗീകരിച്ച പ്രമേയത്തിലെ ഏറ്റവും പ്രധാന ഭാഗമാണ്. ഈ പ്രഖ്യാപനത്തിന്റെ അർഥവ്യാപ്തി മനസ്സിലാക്കിക്കൊണ്ടുള്ള നിരന്തരമായ ക്യാമ്പെയിനുകളാണ് തുടർന്നിങ്ങോട്ട് എഐവൈഎഫ് ഏറ്റെടുത്തിട്ടുള്ളത്.
പോരാട്ടങ്ങൾ
ഇന്ത്യൻ ജനാധിപത്യം നിലനിൽക്കുന്ന കാലത്തോളം സ്മരിക്കപ്പെടുന്നതാവും 18 വയസിൽ വോട്ടവകാശം വേണമെന്നാവശ്യപ്പെട്ട് ഈ സംഘടന നടത്തിയ നിരന്തരമായ സമരങ്ങൾ. തൊഴിൽ അല്ലെങ്കിൽ തൊഴിലില്ലായ്മ വേതനം എന്ന മുദ്രാവാക്യം ഉയർത്തി തൊഴിലിനുവേണ്ടി നടത്തിയ സമരങ്ങൾ എണ്ണമറ്റതാണ്. തൊഴിൽ അല്ലെങ്കിൽ ജയിൽ എന്ന മുദ്രാവാക്യം ഇന്ത്യൻ യുവത്വത്തെ ത്രസിപ്പിച്ച പ്രക്ഷോഭങ്ങൾക്കാണ് തിരികൊളുത്തിയത്. 1979ൽ ആരംഭിച്ച് 1984 വരെ നീണ്ടുനിന്ന സമരപരമ്പരകൾ. വ്യത്യസ്തങ്ങളായ പോരാട്ടങ്ങൾ. രാജ്യം ശ്രദ്ധിച്ച യുവജനസമരമായിരുന്നു തൊഴിൽ അല്ലെങ്കിൽ ജയിൽ സമരം. രാസ്താ-രോഘോ, സേവ് ഇന്ത്യ ചെയ്ഞ്ച് ഇന്ത്യ, ആസാദി കാ ജാഗരൺ, ഹമാരാ ഭവിഷ്യ ഹമാര ഭാരത്, ദേശീയ ഐക്യ ദീപമാല, ദേശീയ ലോങ് മാർച്ചുകൾ പാർലമെന്റ് രാജ് ഭവൻ മാർച്ചുകൾ, പഞ്ചാബിൽ വർഗീയ-വിഘടനവാദികൾക്കെതിരെ പോരാടുന്ന ധീര ദേശാഭിമാനികളോട് ഐക്യദാർഢ്യം പ്രഖ്യാപിച്ച് നടന്ന രക്ത പ്രതിജ്ഞ, ബാബറി മസ്ജിദ്-രാമജൻമഭൂമി തർക്കം രൂക്ഷമായപ്പോൾ നടന്ന സമര ചരിത്ര സംഗമം, മാനവ മൈത്രീ സംഗമം, സ്‌നേഹമതിൽ, എക്കാലത്തെയും പോരാട്ട ചരിത്രത്തിലെ തിളങ്ങുന്ന ഏടായ വനിതാമാർച്ച് തുടങ്ങി പതിനായിരങ്ങളും ലക്ഷങ്ങളും അണിനിരന്ന ആയിരക്കണക്കിന് പ്രക്ഷോഭങ്ങൾക്കാണ് എഐവൈഎഫ് രാജ്യത്ത് നേതൃത്വം നൽകിയത്. സഖാവ് ജയപ്രകാശ് ഉൾപ്പെടെയുള്ള നിരവധി രക്തസാക്ഷിത്വങ്ങൾ. പഞ്ചാബിൽ ഖാലിസ്ഥാൻ ഭീകരവാദികളോട് ഏറ്റുമുട്ടി രക്തസാക്ഷിത്വം വരിച്ച 89 എഐവൈഎഫ് സഖാക്കൾ, പൊലീസിന്റെ ഭീകരമായ മർദനങ്ങൾ ഏറ്റുവാങ്ങി തലയോടും തോളെല്ലും തകർന്ന നൂറുകണക്കിന് സഖാക്കളുടെ ചോരവീണ് കുതിർന്ന മണ്ണിൽ നിന്ന് അടിപതറാതെ ഇപ്പോഴും എഐവൈഎഫ് ഇൻക്വിലാബിന്റെ ഈരടികൾ ഉയർത്തുന്നു. ദേശീയ-സാർവദേശീയ പ്രശ്‌നങ്ങളിൽ സുചിന്തിതവും ആശയവ്യക്തതയോടുകൂടിയും നിലപാടുകൾ സ്വീകരിച്ച എഐവൈഎഫ് വിയറ്റ്‌നാമിന് ഐക്യദാർഢ്യം പ്രഖ്യാപിച്ച് ഇന്ത്യൻ തെരുവുകളിൽ ഉയർത്തിയ മുദ്രാവാക്യമാണ് മേരാ നാം വിയറ്റ്‌നാം തേരാ നാം വിയറ്റ്‌നാം എന്നത്. ലോകത്തേത് മണ്ണിലും നടക്കുന്ന ജനാധിപത്യ ധ്വംസനങ്ങൾക്കും ഭീകരവാദത്തിനും എതിരായി ശബ്ദം ഉയർത്താൻ എഐവൈഎഫ് ഉണ്ട്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ യുവജന സംഘടനകൾ വർഗ്ഗം:ഇന്ത്യയിലെ ഇടതുപക്ഷ യുവജനസംഘടനകൾ
ഓവിപാരിറ്റി
ഒരു ജന്തുപ്രജനനരീതിയാണ് ഓവിപാരിറ്റി. ജീവികൾ മുട്ടകൾ ഇട്ട് വിരിയിച്ച് പ്രജനനം നടത്തുന്ന രീതിയാണിത്. പക്ഷികൾ, മത്സ്യങ്ങൾ പാമ്പുകൾ എന്നിവ ഈ രീതിയിലാണ് പ്രജനനം നടത്തുന്നത്. പെൺജീവിയുടെ ശരീരത്തിനുള്ളിൽ വെച്ച് അണ്ഡ-ബീജ സം‌യോജനം നടന്ന മുട്ട വളർച്ചയെത്തിയ ശേഷം ശരീരത്തിൽ നിന്നും പുറന്തള്ളി അവയ്ക്ക് ആവശ്യമായ താപം നൽകി വിരിയിച്ചെടുക്കുന്നു.
വർഗ്ഗം:ജന്തുപ്രജനനരീതികൾ
കരിയങ്കോട് നദി
കേരളത്തിലെ കാസർഗോഡ് ജില്ലയിലെ ഒരു നദിയാണ് കരിയങ്കോട് നദി. ഹോസ്ദുർഗ്ഗ് താലൂക്കിലെ മലകളിലും താഴ്വാ‍രങ്ങളിലും കൂടി ഈ നദി ഒഴുകുന്നു. പ്രശസ്ത കന്നഡ സാഹിത്യകാരനായ നിരഞ്ജന തേജസ്വിനി എന്ന് വിശേഷിപ്പിച്ച ഈ നദിക്കരയിലാണ് പ്രശസ്ത കർഷക ഗ്രാമമായ കയ്യൂർ. ബ്രിട്ടീഷ് ഭരണത്തിനെതിരെ നടന്ന സായുധ കർഷക ലഹളയായ കയ്യൂർ സമരം ഇവിടെയാണ് നടന്നത്.
വർഗ്ഗം:കേരളത്തിലെ നദികൾ
1990-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക
അവലംബം
വർഗ്ഗം:മലയാളചലച്ചിത്രങ്ങൾ വർഷം അനുസരിച്ച് വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
മൂർക്കോത്ത് രാമുണ്ണി
നയതന്ത്ര വിദഗ്ദ്ധനും വ്യോമസേനയിലെ ആദ്യ മലയാളി പൈലറ്റും, റിട്ടയേഡ് വിങ് കമാൻഡറുമാണ്‌ മൂർക്കോത്ത് രാമുണ്ണി(സെപ്റ്റംബർ 15 1915 - ജൂലൈ 9 2009)
ജീവിതരേഖ
പ്രശസ്ത സാഹിത്യകാരനും ശ്രീനാരായണഗുരുവിന്റെ ശിഷ്യനുമായിരുന്ന മൂർക്കോത്ത്‌ കുമാരന്റെയും യശോദയുടേയും മകനായി 1915 സെപ്റ്റംബർ 15-ന്‌ ജനിച്ചു. സെന്റ്‌ ജോസഫ്‌സ്‌ സ്‌കൂൾ, തലശ്ശേരി, ബി.ഇ.എം.പി സ്‌കൂൾ, ബ്രണ്ണൻ കോളേജ്, മദ്രാസ്‌ പ്രസിഡൻസി കോളേജ്‌ എന്നിവിടങ്ങളിലായിരുന്നു വിദ്യാഭ്യാസം. പ്രസിഡൻസി കോളേജിൽ നിന്നുള്ള ഉപരിപഠനത്തിന് ശേഷം മദ്രാസ് ഫ്ലയിങ് ക്ലബിൽ ചേർന്ന് ലൈസൻസ് നേടിയ കേരളത്തിലെ ആദ്യ എയർ ഫോഴ്സ് പൈലറ്റായി. കാപ്റ്റൻ ടിൻഡൽ ബിസ്‌കോ എന്ന ഒന്നാം ലോക മഹായുദ്ധകാലത്തെ പൈലറ്റായിരുന്നു പരിശീലകൻ. രണ്ടാം ലോകമഹായുദ്ധത്തിൽ ജപ്പാനെതിരെ ഇന്ത്യൻ എയർ ഫോഴ്സ് വിമാനം പറത്തിയ എക മലയാളിയും രാമുണ്ണിയാണ്. സ്വാതന്ത്ര്യത്തിന് മുമ്പ് ബ്രിട്ടീഷ് റോയൽ എയർ ഫോഴ്‌സിൽ ചേർന്ന അദ്ദേഹം സെക്കന്ദരാബാദിലെയും അംബാലയിലെയും പെഷവാറിലെയും പരിശീലനങ്ങൾക്കും ശേഷം വ്യോമസേനയുടെ 2, 4, 6 സ്‌ക്വാഡ്രണുകൾക്കു വേണ്ടി പോർ വിമാനങ്ങൾ പറത്തുകയുണ്ടായി. ഭാരതീയ വായുസേനയിലും വൈമാനികനായ രാമുണ്ണിയെ ഭാരത സർക്കാർ ഐ.എ.എസ്. നൽകി അന്നത്തെ പ്രധാനമന്ത്രി ജവഹർലാൽ നെഹ്രുവിന്റെ ഓഫീസിൽ നിയമിച്ചു.
എഴുത്തുകാര‍ൻ, ഭരണതന്ത്രജ്ഞൻ, സാമൂഹ്യ പ്രവർത്തകൻ എന്നീ നിലകളിൽ വ്യക്തിമുദ്ര പതിപ്പിച്ച മൂർക്കോത്ത്‌ രാമുണ്ണി നിരവധി ഗ്രന്ഥങ്ങളുടെ കർത്താവാണ്‌. ലക്ഷദ്വീപിലെ അഡ്മിനിസ്ട്രേറ്ററായിരുന്ന അദ്ദേഹം തൻ്റെ തലശ്ശേരിയിലെ വീടിന് നൽകിയ പേര് ലക്ഷദ്വീപിലെ ഒരു ചെറിയ ദ്വീപിൻ്റെ പേര് ആയ "ബിത്ര" ആണ്.
അവലംബം
വർഗ്ഗം:1915-ൽ ജനിച്ചവർ വർഗ്ഗം: 2009-ൽ മരിച്ചവർ വർഗ്ഗം:സെപ്റ്റംബർ 15-ന് ജനിച്ചവർ വർഗ്ഗം:ജൂലൈ 9-ന് മരിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ
അർഗൈർ പ്ലാനിറ്റിയ
ചൊവ്വയുടെ തെക്ക് ഉയർന്ന തടങ്ങളിൽ സ്ഥിതി ചെയ്യുന്ന ഒരു സമതല പ്രദേശമാണ് അർഗൈർ പ്ലാനിറ്റിയ. ഗ്രീക്ക്‌ ഐതിഹ്യത്തിലെ വെള്ളിയുടെ ദ്വീപായ അർഗൈർ എന്നതിൽ നിന്നാണ് ഈ സമതലത്തിനു ഈ പേര് കിട്ടിയത്. 1877ൽ ഗിയോവന്നി സ്കിയാപരെല്ലി എന്ന ജ്യോതിശാസ്ത്രകാരനാണ് ഈ പേര് നൽകിയത്.
ഈ സമതലത്തിനു ഏകദേശം 1800 കിലോമീറ്റർ വീതിയുണ്ട്. ഹെല്ലസ് പ്ലാനിറ്റിയക്ക് ശേഷം ചൊവ്വയിലുള്ള ഏറ്റവും വലിയ ഉൽക്കാ പതന ഗർത്തമാണിതെന്നു കരുതുന്നു. ഇത് രൂപപ്പെട്ടത് സൗരയൂഥത്തിലെ വൻ ഉൽക്കാ പതന കാലത്ത് പതിച്ച ഉൽക മൂലമാകണം. ഇതിനു ഏകദേശം 390 കോടി വർഷത്തെ പഴക്കമുണ്ട്. ഈ പ്രദേശത്തിന് ചുറ്റുമായി നിരവധി പർവതങ്ങൾ നിലനിൽക്കുന്നു.
അവലംബം
വർഗ്ഗം:ചൊവ്വയിലെ ക്രേറ്ററുകൾ
വി.ഡി.യു.പി.എസ്. പാലിയംതുരുത്ത്
ഇരുപതാം നൂറ്റാണ്ടിന്റെ ആദ്യ  മധ്യ ദശകങ്ങളിൽ   സാമൂഹികമായും സാമ്പത്തികമായും പിന്നോക്കം നിന്നിരുന്ന ഒരു ജനവിഭാഗത്തിന് വിദ്യാഭ്യാസത്തിലും അടിസ്ഥാനസൗകര്യങ്ങളിലും ഉന്നമനം ഉണ്ടാക്കുന്നതിനു പാലിയംതുരുത്ത് ആനാപ്പുഴ ഭാഗങ്ങളിലെ സുമനസ്സുകളായവർ ചേർന്നു വിദ്യാർത്ഥ ദായിനി സഭ രൂപീകരിച്ചു.വിദ്യാ''ഭ്യാസത്തിന് സൗകര്യം ഉണ്ടാക്കുക എങ്ങനെയെന്ന ചോദ്യത്തിന് ഒരു സ്കൂൾ സ്ഥാപിക്കുക എന്ന ഉത്തരമല്ലാതെ മറ്റൊരു വഴി അന്നില്ലായിരുന്നു.സഭയിലെ അന്നത്തെ ഭാരവാഹികളുടെ ശ്രമഫലമായി പാലിയംതുരുത്തിൽ ഒരു അപ്പർ പ്രൈമറി സ്കൂളിന് അനുവാദം നേടിയെടുക്കുകയും 1963-64 ൽ ബഹു. മുഖ്യമന്ത്രി ആ.ർ.ശങ്കറിന്റെ കാലഘട്ടത്തിലാണ് സ്കൂളിന്റെ  കെട്ടിടനിർമ്മാണം  പൂർത്തിയാക്കുകയും ചെയ്തു. സ്കൂളിന്റെ ഉദ്ഘാടനം1964 ജൂൺ 1 -ാം തിയതി അന്നത്തെ ഉപജില്ലാവിദ്യാഭ്യാസ ഒാഫീസറായിരുന്ന ശ്രീ. കെ.കെ ബാഹുലേയൻ അവറുകൾ നിർവഹിക്കുകയും ചെയ്തു. പ്രഥമ പ്രധാന അധ്യാപകൻ ഇ.എ. സുബ്രഹ്മണ്യൻ മാസ്റ്ററായിറുന്നു. 1965 മെയ് 20 ന് ആനാപ്പുഴ -കൃഷ്ണൻകോട്ട  റോഡരികിൽ ഇന്നുകാണുന്ന  രൂപത്തിലുള്ള കെട്ടിടത്തിലേയ്ക്ക് സ്കൂൾ മാറുകയുണ്ടായി. പുതിയ സ്കൂൾ കെട്ടിടം ഡോ. എ.കെ. മുഹമ്മദ് സഗീർ ഉദ്ഘാടനം ചെയ്തു.''